text:
The content originally appeared on: Diario
ORANJESTAD (AAN): Despues di mas di un luna cu e Boeing 747-300M a ateriza na Aruba cu un cargamento di casi 800.000 Dollar di cigaria di marca Ibiza King Size, y Ibiza Short,
awor numa Gobierno di Aruba a reacciona y a informa cu e avion ey awor ta poni riba blacklist, y no por bin Aruba mas.
E Boeing 747 aki ta pertenece na regimen di Nicolas Maduro, y a worde bautiza cu e nomber “Luisa Caceres de Arismendi”, cu matricula YV-3531. E ta un compania cu Gobierno di Caracas a crea specialmente pa transporta carga, y a pushe bao cocodek di Conviasa.
E avion a ateriza na Aruba riba Dialuna 16 di Mei 2022 cu un total di 18 persona abordo. Siendo cu normal un avion di carga tin 6 pa 7 miembro di tripulacion so. Lo mas sorprendente, di e 18 persona aki un total di 7 tabata homber Irani, y 11 tabata Venezolano.
El a yega Aruba procedente di Paraguay cu carga di cigaria di e compania Tabalesa. Manera DIARIO a splica caba, e tempo ey ningun musca a bula, ni alarma a worde bati cu tin asina hopi Irani abordo.
E Boeing 747-300M aki tabata pertenece antes na Mahan Air di Iran, cu ta riba radar di Gobierno di Washington, como cu e ta worde considera como colaborador di regimen di Tehran den e respaldo logistico di actividadnan terorista. Y awor cu e avion di Cargo ta bulando bao bandera venezolano, e ta sigui comete iregularidadnan durante vuelo, door di e.o. paga su sistema di ADS-B (paga su visibilidad pa radar).
Gobierno Venezolano a dune e nomber ‘Emtrasur’, y Nicolas Maduro cada rato cu e haya chens, ta alaba Emtrasur y ta mustrando cu e ta e orguyo di su Gobierno.
Otro paisnan a cuminza bira nervioso cu cada rato e avion aki ta baha na nan pais, y tin asina hopi Irani abordo. Den fin di Mei y comienzo di Juni, e avion a bula e.o. pa Tehran, y tabata bula tin biaha riba Lama Caspio y diripiente ta “paga” e radar bulando na 37.000 pia riba Azerbayjan, tambe a mire ta Moscu, y despues bula pa Iran, sigui pa Belgrado. Despues el a bula pasa den area di Portugal y aki atrobe a ‘paga’ e sistema di ADS-B pa e no worde detecta. Pero el a ateriza na Caracas cu un cargamento di vacuna. Nan a mire cu el a bula tambe pa Mexico.
Autoridad di aviacion civil na Paraguay (DINAC) a dune e beneficio di duda, y a autoriza Emtrasur pa haci e vuelo no-regular di carga for di Venezuela pa Ciudad del Este, y despues a mustra cu e vuelo ta sali rumbo Aruba.
Ora cu el a yega Paraguay riba Diabierna 13 di Mei 2022, a bin descubri cu abordo tabatin 18 miembro di tripulacion, pues 7 hende di Iran, y 11 hende di Venezuela. Esey ta algo cu a hala atencion di autoridadnan na Paraguay, y pesey nan a ordena Departamento di SENAD bay haci un extra control riba e mercancia cu ta bayendo awor pa e Jumbo Jet rumbo pa Aruba. Ta trata aki di un cargamento di sigaria, cu ta bin di e compania Tabacalera del Este S.A., conoci eynan como ‘Tabesa’.
Despues di Aruba, den simannan cu a sigui, e avion a bira manera un orguyo di Venezuela, y a worde usa door di Caracas pa manda 30 ton di remedi y material medico pa Suriname pa e crisis di inundacion. Despues nan a cuminza tuma trabao di transporte di kico cu ta, incluyendo pieza di auto.
Pero e presencia di e Jumbo Jet di Emtrasur a cuminza haci paisnan den Sur America hopi mas nervioso. E situacion a escala, y awor e Boeing 737-300M aki ta ‘pega’ na Aeropuerto di Buenos Aires, sin cu e tin chens di haya jetfuel di companianan na Argentina pa por bay Venezuela back. Y pa colmo e no mag di drenta espacio aereo di Uruguay tampoco pa bay yena jetfuel eynan. Esaki a pone cu Caracas a hasta acusa Uruguay cu a trece e avion y tripulantenan den peligro.
Tur dos compania na Argentina cu ta suministra Jetfuel, esta Shell Oil S.A. y tambe YPF S.A. a nenga di bende nan Jetfuel, y esey debi na e alertanan internacional y sabiendo cu tin sancion di Merca imponi riba companianan Venezolano.
Debi na esaki, awor autoridadnan na Argentina a prohibi e tripulantenan di subi Aeropuerto y bay na nan avion. For di e dia ey nan ta aloha den un Hotel cerca di Aeropuerto, sperando un decision oficial. Nan mag di bandona Argentina abordo di cualkier linea aereo, pero ta prohibi di subi e avion di Emtrasur. Pues ainda e avion aki ta stagna na Argentina.
Riba Diabierna mainta, oficialmente Ministerio di Ministro Ursell Arends a reacciona riba e asunto di avion Emtrasur aki.
Gobierno di Aruba a bisa cu nan a tuma nota di publicacionnan tocante un vuelo recien di e compania Emtrasur pa Argentina. E compania aki tambe a efectua un vuelo di cargo pa Aruba dia 16 di mei 2022. A base di loke a pasa na Argentina a dicidi cu no lo duna e compania aki permiso mas te ora cu tin mas claridad riba e alegacionnan treci dilanti. E autoridadnan concerni na Aruba ta bezig ta colectando mas informacion tocante e caso for di instancianan (internacional) concerni y a base di esaki lo tuma un decision final.


c: text/html

text:
The content originally appeared on: Diario
ORANJESTAD (AAN): Parlamentario Marco Berlis a indica cu na e reunion di IPKO na St. Maarten,
fraccion di MEP a prepara hopi pa locual ta e leynan di consenso COHO y RAft, y special esun di RAft unda nan a constata cu tin diferente articulo cu ta mina e autoridad di Parlamento di Aruba.
Den cuadro di esaki, Berlis a bisa, cu tur e fraccionnan di Parlamento di Aruba a bin hunto den reunion y nan a vocifera diferente preocupacion cu nan tin, y tambe si nan por a haya un “common ground” pa asina ey por sali hunto y papia tambe cu e delegacion di Hulanda tocante e puntonan aki, pa asina wak kico por wordo negocia ainda, pa por bin cambionan.
Nan ta sinti como parlamento, cu cambionan mester bin pa Aruba su democracia por keda funciona debidamente, y e pais su autonomia no wordo mina, manera aworaki e ta mustra den RAft, cu e ta afecta Aruba grandemente.

robotstxt: allowed

filter: keep


text:
Parlamento di Kòrsou Presidente di Parlamento a firma e dokumentu di Palabrashon di IPKO Boneiru 2021!
Parlamento di Kòrsou
Presidente di Parlamento a firma e dokumentu di Palabrashon di IPKO Boneiru 2021!
Djárason dia 25 di ougùstùs 2021 na Kralendijk ta tin e akto di firmamentu di e dokumentu final. E dokumentu aki ta importante paso e ta un lista di palabrashon ku e Parlamentonan di Kòrsou, Aruba, Sint Maarten, Tweede i Eerste Kamer di Ulanda a yega na dje komo final di e siman di reunionnan ku nan ta tin. Pa Parlamento di Kòrsou Presidente di Parlamento a firma e dokumentu aki.


text:
Aruba
Rodney Solognier (SPA): “KPA no tin material pa por eherce nan trabou”
Tin un preocupacion ta reina entre e polisnan, relaciona cu e cantidad di arma di candela den circulacion, pero tambe e falta di material pa Cuerpo Policial.
Presidente di Sindicato di Polis, Rodney Solognier, a duna un prome reaccion relaciona cu falta di material, unda cu SPA ta analisando henter e situacion aki. E ta alarmante, e luna aki so ya caba tabata tin 5 pa 6 caso cual, pa un isla asina chikito manera Aruba, ta hopi.
Si e Cuerpo di Recherche ta hopi druk bezig ta resolve e casonan aki. Pero e preocupacion ta grandi, ya cu ta e agentenan policial ta esunnan cu ta subi caya poniendo nan bida na peliger.
Pa loke ta bulletproof vest, Solognier a indica cu masha tempo KPA no a wak esakinan. Pa basta tempo caba nan a bin ta pidi gobierno esaki. El a bisa cu cu e mes tin e penultimo edicion y esey mes a caduca caba.
Solognier a sigui bisa c’un bulletproofvest,e tin su añanan di calidad y despues di tempo, e producto tambe ta cuminsa gasta. Despues cu e gasta of caduca, e no ta sigur (safe) mas.
Practicamente tin algun polis cu ta trahando c’un bulletproofvest caduca y esey ta peligroso tambe, Solognier a indica.
Pa mas informacion, lesa bo corant digital TREMPAN.


text:
Diasabra dia 16 di april ATIA lo tene su seminario riba ‘People Management’ na Universidad di Aruba cu lo cuminsa di 9.00 di mainta pa 2.30 di merdia. ATIA lo ta organisando e seminario aki conhuntamente cu Medwork, Advance Human Resource Services, Corporate Health Solutions, Monica Kock & Partners y PricewaterhouseCoopers. Cuater topico di suma importancia lo wordo trata:
Maneho di Talento: “Con pa retene y desaroya talento den bo compania”
Organisacionnan na Aruba ta enfrenta desafionan pa atrae y retene habilidadnan critico y empleadonan cu tin un rendimento halto debi na un mercado laboral chikito y preta. Ta birando cada biaha mas crucial pa emplea y retene e bon empleadonan. Ora cu bon empleadonan bai, nan conocemento y habilidadnan ta bai cunan. Ora ta trata di e mercado laboral, Aruba ta cambiando rapidamente. Mas y mas tin un competencia abierto pa e miho talentonan di otro companianan. Mientras cu den pasado esaki tawata un practica poco comun na Aruba, esaki no ta e caso mas. Companianan mester cambia nan enfoque pa cu esaki. Maneho di Talento: “Con pa retene y desaroya talento den bo compania” lo wordo trata door di Sra. Charlene Nectar, Sr. HRM Advisor, Trainer & Facilitator di Advance Human Resource Services.
Rekisitonan pa un maneho di verzuim efectivo
Frecuentemente nos ta mira cu dunadonan di trabou ta pensa cu door di entrega nan problemanan di verzuim na un compania specialisa den maneho di verzuim y control ta suficiente. Si nos paga e compania cu ta brinda nos e servicio tur luna, nos no lo tin mas problemanan cu verzuim. Den practica, sin embargo, bo rol como dunado di trabou lo demostra di ta un elemento esencial den e exito di e servicio di maneho di verzuim cu ta wordo duna door di e compania specialisa. Durante e sesion aki lo trata di inicia un cambio di mentalidad pa dunadonan di trabou cu implicacionnan practico ora ta trata di realmente maneha e tema di verzuim efectivamente. Rekisitonan pa un maneho di verzuim efectivo lo wordo trata door di Sra. Angelique van der Horn, Occupational Health Consultant na Medwork y Sr. Tristan Monzon, General Manager na Corporate Health Solutions.
Examen medico den e campo laboral, tin sinti of no?
Un examen medico prome cu emplea un persona parse ta e procedura standard pa emplea un persona nobo na Aruba. Claro, como un dunado di trabou bo kier sa si e persona nobo cu bo ta emplea ta cumpli cu e rekisitonan pa su trabou. Como un entrepreneur bo ta desea di protehe bo negoshi di empleadonan cu ta raporta nan mes malo frecuentemente of no ta fisicamente capacita pa realisa nan trabou den un manera sostenibel. Durante e workshop aki lo pasa door di e aspectonan legal cu ta envolvi den examen medico na trabou. Examen medico den e campo laboral, tin sinti of no? lo wordo trata door di Sr. Anton Isaak, Health Consultant di Medwork hunto cu abogado Sra. Diana Carolina Lopez Paz di Monica Kock & Partners cu lo relata riba e parti legal di e procedimento.
Sistema pa evalua con empleadonan ta funciona
Recientemente, algun compania rond mundo a decidi pa no tin un sistema di evaluacion di rendimento mas. Durante e workshop varios pros and cons di un sistema di maneho di evaluacion lo wordo discuti. Cua ta e bareranan y dificultadnan di un sistema asina y dicon algun compania a dicidi pa no tin un sistema di evaluacion mas? Ademas, lo discuti durante e sesion casonan practico pa haya contesta na e preguntanan aki cu consehonan practico. Sistema pa evalua con empleadonan ta funciona lo wordo trata door di specialistanan di PricewaterhouseCoopers, Sra. Shelby Maduro, Sr. Consultant y Sra. Anna Maduro, Human Resources Manager.
Inscripcion
Mark’e fecha den bo agenda y percura bo forma parti di e seminario aki! Pa inscripcion of mas informacion por tuma contacto cu Marilyn Orman na 582-7593 of email na info@atiaruba.org prome cu 13 di april.


text:
The content originally appeared on: Diario
||| Divulga pa Minister Glenbert Croes
Gobierno y RdA ta bay reuni cu otronan interesa
Meta ta pa usa tereno di refineria pa ‘energia’
ORANJESTAD (AAN): Durante un conferencia di prensa Minister di Labor y Energia Glenbert Croes a duna un update riba e situacion di e refineria na San Nicolas.
“Pa loke trata e refineria y henter e tema di energia, boso por a weita cu na otro paisnan, principalmente Corsow, nan ta dunando basta updates riba e desaroyonan eynan”.
Pa recapitula, na 2019 y 2020 e request for expresion of interes 1 y 2 a tuma lugar.
E prome tabata pa haya un compania cu ta capable pa reactiva e refineria of pa bin cu un industria complementario na e refineria.
E di dos tabata pa bin cu un industria nobo, cu lo reemplaza e refineria, segun Croes.
El a sigui bisa cu di e proceso ey ta Quanten Consortium Aruba, LLC, a wordo escogi y Eagle LNG.
“Pa loke ta Eagle LNG e ta den pleno ehecucion pa loke ta permisologia, engineering y e diferente contratonan cu ta den proceso di finalizacion cu RdA”, segun e mandatario.
Pa loke ta Quanten Consortium Aruba, el a indica cu na 2021 e acuerdo di exclusividad cu nan tabata tin cu RdA a termina.
“Despues cu e periodo di exclusividad entre RdA y Quanten Consortium a termina, RdA a cuminza acerca tur otro compania cu a participa na e proceso anterior, pero tambe a acerca otro companianan cu a expresa interes den e refineria”.
Awor RdA ta pasando den e proceso di prescreening di e companianan aki y esaki ta inclui invita nan pa reunion, y pidi nan tur informacion (full disclosure) di entre otro kico ta an propuesta como proyecto.
Tambe ta pidi un background check di e gruponan interesa (KYC), como tambe un ‘full disclosure’ di nan forza financiero, pa wak nan capacidad pa por realiza e proyecto, segun e minister.
Croes a splica cu desde Diamars te cu fin di Juni Gobierno lo ricibi diferente bishita di gruponan interesa.
El a splica cu varios grupo ta bay bin Aruba, di cual uno a yega Diamars caba.
E gruponan lo sinti cu e minister di Energia, pero tambe cu e comite di negociacion di RdA, pa presenta nan plannan definitivo.
Varios aspecto di e gruponan lo wordo evalua, incluyendo credibilidad, vision di propuesta y business plan.


text:
No ta sufisiente pa kritiká. Mester ofresé alternativa faktibel tambe. Despues di e kòlapso di soshalismo, hopi hende a pèrdè speransa. Antes nan por a kere den un ideologia polítiko, pero di repiente nan ideologia a wòrdu deskartá i atrapá. Anto huntu kuné e beibi (idealismo) tambe a bai ‘down the drain’. Na su lugá un sinismo makabre a bin ta tapa mundu. Tin hende ku no por a verwerk esaki. Nan ta sigui kere den nan ideologia morto. Fidel Castro ta un. Chavez ta otro. Nan ta spera ku nòmber nobo (‘soshalismo di siglo 21’), por resusitá e morto, pero en bano.
Na Kòrsou nos tin hende asina tambe. Adrian Moen ta un. Errol Cova ta otro. E hendenan aki simplemente no por verwerk e hecho ku tur nan esfuerso a kai na awa. Ta p’esei nan ta tene duru n’e kadaver di nan ideologia soshalista. Tempu pa reflehá Tempu di refl ekshon a yega. No por bai dilanti ku un kara birá p’atras konstantemente. No ta asina ku e desesperadonan aki no tin rason ètòl. Soshalismo tin su kosnan bon i positivo, pero e tin su fayonan serio tambe. Problema ta ku e desesperadonan aki no ta mira e fayonan, òf nan ta kere ku por drecha nan. Pero kon?
Den e Era Nobo, ku nos a drenta kaba, e reto ta pa nos formulá un ideologia nobo ku ta kontené tur e elementonan bon di e ideologianan di pasado. Un ideologia asina a haña su konturanan kaba. Ban saminá algun di su karakterístikanan. Un análisis ‘integral’ E Merikano Ken Wilber a traha un modelo analítiko nobo ku por wòrdu usá pa analisá e situashon polítiko aktual i pa konstruí un ideologia nobo. E ta yama su modelo ‘AQAL’. AQAL básikamente ta bisa ku tur movimiento polítiko di pasado tin su posishon somewhere mei mei di e siguiente ekstremonan: 1) Individual vs. kolektivo; 2) Progesivo vs. konservativo; 3) Interno vs. eksterno; 4) Inklusivo vs. eksklusivo. Por ehèmpel.
Demokrasia moderno ta enfatisá derechonan individual, mientras ku soshalismo ta pone kasi tur énfasis riba poder i obligashonnan kolektivo. Otro partidonan ta sea progresivo òf konservativo. Progresivo den e konteksto aki ta nifi ká ku e partido kier kambio. Konservativonan, sin embargo, kier mantené e status quo. Soshalistanan ta asina konservativo awor, ku nan no kier niun kambio i asta ta sigui brasa un kadaver.


text:
Apertura "Cas Speransa Nobo"
Alto Vista, NOORD - Recientemente dia 23 di Juni 2017, a tuma lugar apertura oficial di centro di rehabilitacion nobo, Cas Speransa Nobo. Un centro di rehabilitacion dedica na yuda esnan cu ta adicto na substancia vence nan adiccionnan y haya proposito den bida. Cas Speransa Nobo ta e prome proyecto social di HopeAruba Fundacion Restauracion, un fundacion funda pa empresario local, Lisette M. Malmberg. Lisette Malmberg, Presidente HopeAruba Fundacion Restauracion Cas Speransa


text:
WILLEMSTAD – Despues di algun siman sin futbòl promé divishon Liga MCB, tur kos ta kontinuá wikènt aki. Wikènt aki tin komienso di e di dos buèlta di futbòl promé divishon. Meskos ku den e promé buèlta e partido nan ta wòrdu hunga riba tur tres dia di wikènt na Stadion Ergilio Hato.
E promé wega lo ta djabièrnè ocho’r di anochi entre Jong Colombia i Centro Dominguito. Jong Colombia ta na di sinku lugá riba e tabla di posishon i lo por drecha nan posishon konsiderabel ku un viktoria. Di otro banda Centro Dominguito ta na kabes di e tabla i lo mantené esaki ku un viktoria.
Djasabra tin dos partido manera kustumber. Kuminsando shet’or di anochi ku e partido entre Victory Boys i Sithoc. Ambos ekipo ta den e parti abou di e tabla di posishon i ta bin purba na kuminsá e di dos buèlta riba un bon pia pa asina subi riba e tabla di posishon.
Den e di dos partido djasabra ta hunga SUBT konta Undeba, e partido aki ta programa pa kuminsá nueb’or di anochi. Undeba ta na si shete puesto riba e tabla i ta bai purba na kuminsá nan subida den puesto den e di dos buèlta di kampionato. SUBT ta den e top tres despues di e promé buèlta i ta buska pa mantené esaki.
Djadumingu tin e ultimo dos partido nan di wikènt kuminsando sink’or di atardi ku e partido entre Jong Holland i Hubentud Fortuna. Hubentud Fortuna ku ta na di seis lugá riba e tabla, ta bin buska pa drenta den e promé sinku nan den e di dos buèlta. Jong Holland ke mantené su posishon na di dos lugá i te asta mehorá esaki, tratando na kue e promé puesto ku un viktoria.
E ultimo partido di e wikènt lo ta djadumingu och’or. Aki nan Centro Barber lo topa ku e ekipo di Vesta. E promé buèlta no a bai muchu bon pa Vesta i nan a keda na ultimo lugá riba e tabla di posishon. Vesta ta bin pa kambia direkshon di kos den e di dos buèlta. Centro Barber di otro banda ta na di kuater lugá riba e tabla. Nan ta bin purba mehorá nan posishon den e di dos buèlta aki.


text:
ORANJESTAD, Aruba – 22 di december 2021:Asociadonan di Aruba Marriott resort & Stellaris Casino ta insisti cu nan doño di trabou ta brinda nan un trato mescos cu famia y cu ta cu placer nan ta lanta bay traha tur dia. Prome cu nan kier a realisa, ya 25 aña a pasa y entretanto ya 26 aña a pasa bay caba. Nan ta insisti cu nan ta sinti di ta trahando na cas y no kier ni pensa riba pensioen of pa stop di traha, tanten cu salud ta permiti.
Marriott a cumpli 25 aña na Aruba aña pasa pero door di pandemia no por a celebr’e. A cambia tur cos pa e aña aki, pero atrobe a haya nan mes stroba pa e mesun motibo. A dicidi pa celebra cu e trahadonan individual, a percura pa nan haya nan respectivo regalonan, homenahe y anuncianan interno, pero awor kier pa publico general sa tambe ken ta e grupo cu a habri e hotel 26 aña pasa y cu ainda ta traha fielmente cu nan.
Hilda Feliz ta trahando cu Marriott pa 25+ aña y awendia e ta Housekeeping Supervisor. Prome cu esey e tabata traha riba piso pa hopi aña. Despues di e pandemia, a reahusta e areanan publico pa observa y verifica e hand sanitizer como cuido di huesped y empleadonan mes. Trahando pa mas di 25 aña pa Marriott ta nifica hopi. A haya hopi ilusion, orguyo, un enseñansa inolvidabel y esey ta algo cu e no por lubida nunca.
El a cuminsa como camarera y no a dura mucho cu a promov’e como supervisor di piso. El a traha den apertura di tur cinco edificio, esta desde Marriott Resort te na Marriott Surf Club. Su experencia mas bunita y espectacular tabata con nan tabata subi cu flashlight. E experencia mas sentimental tabata e prome huesped cu a subi su piso y nan por a hacie manual. Esaki tabata algo increibel y un experencia cu e no lo lubida nunca.
Pa Alba Montenegro, traha cu Marriott ta un honor y placer. Su obhetivo personal ta pa yuda su famia. El a cuminsa den posicion di ayudante di coki y awo e ta coki di linea. Montenegro a traha den tur cushina cu Marriott tin. E ta orguyoso di por sigui traha cu Marriott, di cumpli cu su obhetivo pa famia y p’e empresa. Un impacto cu su trabou a haci pa su famia ta cu tempo a pasa un temblor grandi y danki na su trabou, e por a yuda su famia na Colombia. El a conta cu sosten di Marriott y semper a haya nan sosten ora tabata necesario.
Raymond Ryan Ridderstap ta trahando tambe pa mas di 26 aña cu Marriott, cual ta un compania sublime pa traha cu ne. E compania ta trat’e como famia. E intencion ta pa sigui hiba e compania dilanti y p’e sigui crece. Ridderstap a cuminsa como dealer y awe e ta Pit Manager na Stellaris Casino. Tin hopi oportunidad pa crece, pero tur cos ta depende di e persona si e kier sigui crece cu e compania. Marriott ta duna e empleadonan tur herment pa traha y oportunidad pa crece. Tur cos ta depende n’e persona mes.
Empleadonan fiel na Aruba
E compania ta considera e grupo di 113 empleado, cu a habri e hotel dia 31 di augustus 1995 y cu ta trahando te awe, como nan “charter team”. Na mundo, ora revisa tur e propiedadnan di Marriott, sin duda cu Aruba tin un di e nivelnan di mas halto di trahadonan fiel cu a keda cu e compania desde su apertura. No ta un desaroyo normal, pues e ta bisa algo di e forma con e compania ta trata su empleadonan, e compromiso cu e tin cu nan pa nan bienestar, progreso, educacion y crecemento den e compania. Charter Team di un compania ta e prome ekipo, cu normalmente ta esun cu ta habri e caminda, explora e miho forma di traha, crea protocolnan interno cu despues di 25 aña ainda ta vigente y ta percura pa un servicio sin igual, cu ta sigui atrae huesped pa e hotel.
Tocante Marriott Aruba
Aruba Marriott Resort & Stellaris Casino a habri dia 31 di augustus 1995 cu 411 camber y despues a añadi 3 camber mas na aña 2018. Na aña 1999 a habri Ocean Club cu 311 camber y na aña 2004 a habri Surf Club cu 900 camber. En total, e famia di Aruba Marriott & Stellaris Casino ta consisti di mas o menos 1200 empleado den servicio directo. E compleho di Aruba Marriott & Stellaris Casino ta esun di mas grandi den henter Caribe, tanto den cantidad di camber como den cantidad di empleado.


text: Diabierna mainta a drenta informe di un caso di kiebro y ladronicia for di un auto na Papaya, mesora a dirigi un patruya na e sitio. Na yegada di e patruya a bin compronde cu den oranan di madruga mes tabata tin un persona riba bicicleta cu tabata loer den autonan pero e oranan ey un otro patruya di otro distrito a bay tira un bista pero no a topa cun’e. Den oranan di mainta habitantenan di Papaya a nota cu nan a bira victima di kiebro y ladronicia for di un auto. Polis a tuma e keho y a pasa e informacion pa e team auto criminaliteit.


text:
Un bunita inisiativa di habitantenan di e bario di Lelienberg pa a uni i lanta Lelienberg Group. Un grupo kaminda nan a kuminsa un group app pa asina komunika i partisipa kosnan importante ku otro i tambe yuda mèldu henter e bario na momentu ku nan mira kosnan straño , moveshon di auto i hende sospechoso den nan bario. Noraima , Sonny i Sientje ta e 3 miembronan i habitantenan di Lelienberg ku a bini ku e idea aki ku a kai den masha bon tera serka demas habitantenan di e bario di Lelienberg. Nan a kuminsa ku un parti di e bario ku ta konsisti ya kaba di 60 habitante i na ta bai sigi move i asina por logra yega na tur kas di lelienberg kual ta un di e barionan mas grandi na Bandabou. Dus tur habitantenan di Lelienberg ku ahinda no a wòrdu aserka keda pendiente. E grupo aki tin plannan hopi grandi i bunita pa nan bario. Un di nan ku nan lo start kune ta esun di limpiesa di e bario ku lo bai ta dia 26 di Juny 2022.Plannan ta serio pa yega asta na un dia di Lelienberg kual ta un bario ku tin su baluartenan. Nos di Fundashon ViBa a sinta ku e grupo aki i nos ta sumamente kontentu ku e inisiativa aki paso kaminda nos wowonan no yega nan ku ta den e bario lo yuda nos. Nos ta pará 200 % tras di nan i nan por konta ku nos sosten i esaki ta konta pa tur e demas barionan na Bandabou. Nos ta desea e grupo aki tur klase di eksito, forsa pa nan persevera i no give up. Nos ke pidi tur habitante di e bario pa uni i sali duna un man i sostene otro pa asina boso bario por ta un ehempel pa tur otro barionan.Ban uni rumannan paso asina so nos lo por logra muchu mas.Nos ta verwacht ku mas barionan na Bandabou dal e stap aki pa nos tambe komo habitantenan duna di nos banda i no sinta stens riba gobiernu so. Si nos ta uni nos por evita hopi kos, entre nan ladronisia den nos barionan. Tambe nos lo krea bèk e ambiente ku antes tabatin entre nos grandinan,antes nos grandinan tabata uni i semper a care pa otro i ta ey e grupo aki sigur kier yega bèk.Riba e pòtrètnan nos por mira e komishon kual ta Noraima P. Sonny J. I Indra S. Tambe miembronan di Fundashon ViBa Mi mes persona i Noralyn Mongen .Por mira tambe algun habitante di e bario di Lelienberg.
Bario di Lelienberg Pabien
KOMPARTI E NOTISIA AKI VIA / Share the news
Like this:
Like Loading...


text: Diaranzon atardi a drenta informe di un silent alarm na Setar Yrausquin Plein, mesora a dirigi patruyanan cu urgencia na e sitio. Mirando cu e security no ta contesta su radio a manda patruyanan cu maximo urgencia ya cu e boton cu a ser primi ta indica cu aki lo por ta trata di un atraco. Na yegada di e patruya a nota tur cos trankil y normal. Ora a bay averigua a bin resulta cu ta un empleada a bay hal su stoel di lessenaar un poco mas cerca e man di e stoel a activa e panic button y como cu e security no tabata contesta su radio a haci e situacion mas alarmante. E panic button aki ta mal ubica ya cu esaki ta e di 3 biaha cu a activa e panic button.


text: Awe nos lider di partido Miguel Mansur a participa den e programa y proyecto escolar “Vota Pa Enseñansa” di e studiantenan di Colegio EPI cu tin como meta pa hobennan y ‘First Time Voters’ (FTV) conoce tur e plannan di educacion di e partidonan politico. Un entrevista hopi profesional organisa y conduci pa e tres studiantenan Aaron Arenas, Luisa Arcila y Sito Wever. Nos lider a contesta 5 pregunta tocante enseñansa. Nos ta sumamente gradici pa e oportunidad aki pa combersa cu hobennan di Aruba. Keda pendiente pa e entrevista!


text:
Showing 37–48 of 151 results
Gabriela i e simianan di felisidat$ 0,55 O.B Excl.
Fls 1.00
Maria Diwan, Ariadne Faries, Diana Pinto
Talbes nos tin ku kustumbrá ainda ku un mucha komo pionero. Gabriela ta ofresé nos e posibilidat ei. Un mucha muhé ku hopi kurashi ku sa ku e por salba su bario Marshibista di polushon i hasié limpi i kolorido bèk, ta logra ku yudansa di su pueblo i di naturalesa mes. Gabriela ta un bunita historia di aventura i fantasia pa rebibá naturalesa.
Pa mucha, mayor, edukadó, guiadónan en general e buki akí ta ofresé asina tantu material dushi pa kòmbersá ariba i sigui krese. E historia ta aplikabel pa Kòrsou … bon mirá pa henter mundu. Gabriela, un invitashon pa drenta milenio nobo kuidando naturalesa, ta stima bida. Abo tambe ?
Hasi lihé!$ 0,00 O.B Excl.
Fls 0.00
Bernette Ford
Lanta ariba… Lanta Para…Laba kara…Hasi lihé!
Esaki no ta parse bo kuminsamentu di un dia yen di aktividat?
Lesa e kuenta akí pa bo haña sa kiko un mucha hòmber ta pasa aden tur dia.
Holokousto durante i despues$ 13,69 O.B Excl.
Fls 24.92
Moshé Liba
Holokousto, durante i despues ta un kolekshon di poesia, ku ta duna un impreshon realístiko di atrosidatnan inkomparabel kometé kontra gruponan minoritario den guera. E poemanan ta laga sinti ki impakto e susesonan tabatin durante i te ainda tin despues riba sobrebibientenan di guera mundial último. Pa esei e tomo tin dos sekshon: durante i despues. E kontenido di e poemanan ta un realidat penetrante. E estilo sobrio di skirbi ta sutil i bunita.
Moshé Liba ta un diplomátiko di Israel i profesor universitario retirá, ku, banda di e tantísimo funshonnan internashonal ku el a okupá, a dediká su mes na arte i tambe na arte literario. El a skirbi entre otro e tomo di poesia Holokousto. E tin hopi publikashon riba su nòmber na diferente idioma, inkluyendo bintiocho kolekshon di poesia. Su obranan di arte el a eksponé rònt mundu. Moshé Liba a yega di bishitá Kòrsou vários biaha i partikularmente Snoa. Konosí ta su publikashon na Ladino ku ta trata influensia sefardí riba papiamentu.
Hulanda mi ta bai$ 8,24 O.B Excl.
Fls 15.00
Eligio Melfor
Eligio Melfor (1940), seudónimo pa Julio Constantino Hermanus, ta eskritor di komedia popular. E ta konosí tambe komo aktor kómiko den su obranan i den diferente pelíkula. For di hóben el a skirbi i presentá vários komedia i fábula. Algun ta: Emansipashon di hende muhé, Beberin den polítika, Wan tres porta, Mi ta skohe bo nèshi, Bestia den polítika i Hulanda mi ta bai. E último akí a bati tur rekòr! Mas ku 150 presentashon na 2003/2004 di Hulanda mi ta bai a atraé míles di hende na Kòrsou, Aruba i Hulanda.
Iguana’s Newfound Voices$ 20,38 O.B Excl.
Fls 37.09
Continuity, Divergence and Convergence in Language, Culture, and Society on the ABC Islands.
This book, Iguana’s Newfound Voices: Continuity, Divergence, Convergence in Language, Culture, and Society on the ABC Islands, is a collection of articles that present a critical perspective on the languages, literatures, and cultures of the ABC Islands and the Caribbean diaspora. The volume incorporates invited papers as well as presentations made to the 13th annual Eastern Caribbean Islands Cultures Conference (aka the ‘Islands in Between’ Conference) which was held at the Turkeyen Campus of the University of Guyana from 4 to 6 November 2011. The contributing authors include a wide range of voices old and new from the Leeward Islands of the Caribbean.


text:
The content originally appeared on: Diario
ORANJESTAD (AAN): Diabierna awo Aruba ta celebra San Juan y fiesta di Dera Gai. SV Universal, situa na Pos Chiquito tambe tin un programa prepara.
E evento ta start pa 6.30 di atardi cu Festival di Cuminda, crioyo, y musica di Caha di Orgel. Den e cushina lo tin diferente cuminda of pasa boca, manera ta haya ora di celebracion di Dia Nacional di Aruba.
Durante e celebracion ta bay tin e tradicional baile di San Juan, unda tur presente ta haya chens di mata e gai. Tambe lo tin un show di baile y e lo ta un anochi yena di ambiente.
Yega y pasa un atardi / anochi celebrando San Juan y purbando pa mata e gai, mientras cu bo por purba cada un di e platonan cu lo tin disponibel.
Club di SV Universal ta situa banda di e veld di bala. Tuma e caminda pa bay Sabana Basora (na e rotonde di Pos Chiquito) y bira na e prome entrada na banda drechi y e club ta na banda drechi.


text:
Awa di bebe
Ku tin awa ta sali for di kranchi, hopi biaha nos ta haña normal. Fásilmente nos ta lubidá kon importante awa ta den nos bida diario. Sin awa no tin bida. Pa siglonan abitantenan na Boneiru tabata disponé solamente di awa di yobe i awa di pos natural. Na añanan ’60 di siglo pasá tabatin skarsedat di awa; no tabata tin sufisiente awa di pos mas pa e poblashon kresiente. For di e tempu ei ta optené awa di bebe na Boneiru for di awa di laman.
Hidden
Hidden
Produkshon duradero
Na prinsipio produkshon di awa di bebe for di awa di laman tabata sosodé na Boneiru ku vaporadónan. Esaki ta un proseso di destilashon ku temperatura haltu: ta herebé e awa di laman te ora sali damp. Ora e damp fria ta haña awa puru. Loke ta sobra ta awa kayente ku un konsentrashon haltu di salu. E awa kayente aki ku tabata ser bashá den laman, a resultá di ta dañino pa bida marina.
Osmósis reverso
Danki na binimentu di e téknika di ‘osmósis reverso, produkshon di awa na Boneiru a bira muchu mas duradero. Ku ‘osmósis reverso’ ta pèrs awa di laman bou di preshon haltu pasa den un membrana. E membrana ta filtra tur e supstansianan ku ta sobra for di e awa. Seguidamente e awa ta pasa dor di un di membrana. Di e manera aki e ta bira ekstremamente puru, ku un kantidat mínimo di salu ku ta sobra (5-10 mg/l).
Ku osmósis reverso no ta basha awa kayente den laman. Ademas e instalashon tin mester di ménos espasio i uso di energia ta mas abou.
Tratamentu i distribushon
E téknika di osmósis reverso ku kua ta produsí awa di bebe na WEB, ta entregá awa ekstremamente puru. E awa aki ainda no ta pa bebe. E awa aki mester di un tratamentu pa asina por kumpli ku eksigensianan legal pa awa di bebe. Asina e mester kontené mineralnan, entre otro un sierto kantidat di kalki.
Tratamentu posterior
Via filter di kalki ta disolvé kalsio karbonato den awa. Ku esaki e awa ta bira mas ‘duru’. Pa hendenan ku un mashin di laba tayó: e awa tin un ‘dures’ total di mas o ménos 50 mg/l òf 2.8 grado Aleman di ‘duresa’. Ku esaki e awa ketu bai ta suave i kasi lo no depositá kalki. Tambe ta agregá CO2. Esaki ta funshoná manera un katalisador pa disolvé e kalsio karbonato.
Na Boneiru no ta agregá fluoride na e awa di bebe. For di 1973 fluorisashon no ta un eksigensia legal mas den Regulashon Hulandes.
Distribushon
Despues di e tratamentu ta almasená e awa den tankinan di e Planta di Tratamentu di Awa di bebe na Hato. Despues di esaki ta pòmp e pa e tankinan di distribushon na Seru Largu, Sabadeco i Subi Rincon. For di einan e ta bai via e ret di distribushon di awa pa bo kranchi prinsipal. Pa motibu ku e tankinan di distribushon ta riba seru, ta sòru pa sufisiente preshon di awa.
Kalidat
Un suministro di awa seif ta importante pa habitantenan i bishitantenan di Boneiru. WEB tin su propio laboratorio ku ta kontrolá e kalidat di awa di bebe kontinuamente.
Dos biaha pa siman e laboratorio ta kwe mònster na e tanki di almasenahe na Hato i e tankinan di distribushon na Seru Largu, Sabadeco i Subi Rincon. 34 punto pa kwe mònster repartí riba henter e isla, a ser indiká den e ret di distribushon di awa. Ta kwe mònster na e puntonan aki dos biaha pa siman riba diferente parameter.
E laboratorio di WEB ta tèst e awa riba konstelashon kímiko, koló, kon trubel e ta, bakteria i smak. Si topa desviashon den kalidat di e awa, WEB ta tuma medida mesora i si ta nesesario ta spula e pipanan konserní.
Regularmente WEB ta den konsulta ku IL&T (Inspectie Leefomgeving & Transport, Inspekshon Medio Ambiente & Transporte). Esaki ta parti di Ministerio di Infrastruktura i Awa. IL&T ta responsabel pa kòntròl riba maneho di awa di bebe seif i korekto.
Legionela
Den kuido pa awa di bebe ta seif, legionela tin e atenshon spesial di WEB. Informashon di legionela, tokante nos maneho i prevenshon bo por download aki (pdf).
Sosionan
WEB a inogura e planta nobo ofisialmente dia 28 di oktober di 2021. WEB a tuma e produkshon di 7.200 m3 pa dia di awa di bebe na su enkargo.
For di 2015 WEB ya tabata tin un produkshon propio di 1.600 m3 pa dia. Danki na un posishon sólido WEB por ehekutá e produkshon di awa di bebe kompleto independientemente.
Den kolaborashon ku Royal HaskoningDHV for di kuminsamentu di 2019 WEB ta traha riba desaroyo, diseño i realisashon di e Planta pa Tratamentu di Awa di bebe nobo (Drink Water Treatment Plant, DWTP). Den un kontratashon di 2020 a skohe pa un instalashon di IDE Technologies di Israël.
Komo suministradó WEB ta responsabel pa awa di bebe di bon kalidat na Boneiru. WEB ta traha den un kolaborashon estrecho ku e kompania di awa Hulandes Vitens Evides International (VEI), ku ta pone konosementu i ekspertisia na disposishon pa optimalisashon di e suministro di awa na Boneiru.
Proyektonan
Awa di bebe ta un di e produktonan di promé nesesidat di un ser humano. Na Boneiru poblashon ta krese i turismo ta un pilá ekonómiko importante. Invershon den suministro di awa di bebe ta un proseso kontinuo. Solamente di e manera akí WEB por garantisá entrega di awa konfiabel i di sufisiente kalidat na tur e konsumidónan riba nos isla.
Hidden
Hidden
Rumbo pa produkshon independiente di awa di bebe
Periodo: 2015 – presente
27 di òktober 2015 na DWTP na Hato un unidat nobo di osmósis reverso a drenta den servisio. Ku esaki WEB pa propio kuenta ta produsí 1.600 m3 awa di bebe pa dia. Esaki a trese e kapasidat di produkshon total di Boneiru na 5.600 m3 pa dia.
E produkshon dor di GE-Suez di 4.000 m3 pa dia den e di tres seméstro di 2021 gradualmente lo ser finalisá. WEB e ora ei lo produsí 7.200 m3 awa di bebe pa dia. Henter e liña di produkshon ta konsistí di modulo. Esaki ta hasi posibel pa realisá mantenshon sin interupshon di produkshon.
Tuberia nobo pa distribushon di awa di bebe
Periodo: 2014 -2021
Pa motibu di kresementu di poblashon i oumento di aktividat ekonómiko, e demanda pa awa di bebe na Boneiru ta krese. WEB ta invertí pa e depósito di awa i kapasidat di transporte krese konhuntamente na un manera responsabel i duradero. Esaki nos ta hasi dor di monitoreá i i manehá e ret di distibushon kontinuamente. Dor di esaki WEB tin bon bista riba e tuberia ku mester ser saneá i reforsá.
Na 2014 a kuminsá ku e instalashon di un tuberia nobo pa transportá mas awa di DWTP di Hato pa e tankinan di depósito na Seru Largu. Pa por garantisá mas siguridat di suministro, a skohe pa instalá un tuberia di transporte nobo prinsipal di Seru Largu pa Kaya Maria Carmen Helmund.
Tuberia Hato-Seru Largu
E tuberia di pèrs nobo di Seru Largu tin un diameter (DN250, tabata DN200) mas grandi. Tambe a instalá reguladónan di frekuensia (VFD) riba e motornan elèktriko di e pòmpnan di transporte. E medidanan aki ta baha e uso di energia i ta oumentá efisiensia i konfiabilidat di e suministro di awa di bebe na Boneiru.
Despues di un destaho e instalashon di e tuberia aki, ku ta konserní un distansha di 2 kilometer, a ser ehekutá dor di Bonaire Wegenbouw Maatschappij (BWM).
Tuberia Seru Largu – Kaya Maria Carmen Helmund
E tuberia di transporte nobo prinsipal, ku un largura di 5.500 meter i un diameter di 355 mm, a ser realisá den HDPE klase di drùk PN 10. E tuberia aki ta garantisá e siguridat di suministro i kalidat di e awa di bebe den un gran parti di e ret di distribushon sentral i suit di WEB.
Via un destaho a duna e trabou na Curaçaose Wegenbouw Maatschappij (CWM) i a 2015 a serfinalisá na 2015.
Depósito di awa di bebe nobo na Seru Largu
Periodo: 2020 – 2021
Ta tarea di WEB pa sòru di tin sufisiente awa di bebe almasená na Boneiru. Pa motibu di kresementu di poblashon i oumento di turismo ta nesesario pa oumentá e kapasidat di depósito pa awa di bebe.
Na Seru Largu un tanki di depósito èkstra ta ser konstruí ku un kapasidat di 5.000 m3. Ku esaki WEB ampliamente ta kumpli ku e eksigensianan.
Via un destaho e trabou a ser duná na Florida Aquastore. E konstrukshon lo tuma lugá den e di dos trimèster di 2021. Den e di 3 trimèster di 2021 e tanki di depósito lo drenta den servisio. E kapasidat total di depósito riba e isla ku esaki lo ta 25.500 m3.
Inspekshon i Revishon depósito di awa di bebe
Periodo: 2019 – 2024
Den transkurso di sinku aña WEB ta realisá un inspekshon i revishon di tur depósito di awa pa bebe riba e isla. Kada tanki ta ser evaluá i balorá a base di rapòrtnan i konforme e eksigensianan vigente. Despues ku registrá lokual ku mester hasi na kada deposito den un plan di proyekto, e revishon ta keda realisá.
E revishon di e promé dos tankinan na e lokalidat di WEB Hato, a ser ehekutá. Den e di 3 trimèster di 2021 lo kuminsá ku e revishon di e depósito di awa di bebe 1 na Seru Largu.


text:
Mundialmente nos ta celebra juni como Luna di Orguyo pa comunidad LGBT+. E celebracion anual ta conmemora e Stonewall Riots cu ta marca e comienso di e movemento internacional pa derechonan igual pa esnan cu ta forma parti di un minoria sexual incluyendo lesbiana, gay, bisexual, transgenero etc. Igualdad huridico y di oportunidad pa esnan LGBT+ ta un derecho humano ya caba estableci den mayoria di paisnan avansa.
Aruba su mesun movemento di igualdad pa esnan LGBT+ a cuminsa na 2006 cu e caso Oduber-Lammers, un pareha lesbiana Arubana-Hulandes casa na Hulanda, cu a tuma accion legal pa por registra nan matrimonio localmente. Na 2007 hues a dicta cu Censo/Registro Civil lo mester registra e matrimonio Hulandes di e residentenan Arubano pero e victoria a keda simbolico paso e no a otorga ningun derecho adicional.
Na 2016 ex-Parlamentario Desiree Croes a propone un amienda pa introduci union civil (geregistreerd partnerschap) cu e mesun derechonan di matrimonio pa tanto parehanan di mesun sexo como esnan di sexo diferente. Parlamento di Aruba, cu 11 voto na fabor, a pasa un amienda di consenso creando union civil pero sin e derechonan igual na matrimonio. Aruba su Parlamento tabata e prome organo legislativo den Caribe pa aproba union civil pa parehanan di mesun sexo.
Na 2021, Parlamento di Aruba cu 17 voto na fabor, a aproba implementacion di cambionan na nos codigo civil (burgerlijk wetboek) incluyendo introduccion di union civil. Desde 1 september 2021 parehanan di mesun sexo y esnan di sexo diferente por registra un union civil na Censo pero ambos ta keda falta e mesun derechonan civil cu matrimonio ta otorga. Dia 14 di oktober 2021, pareha van der Biezen-Cordoba, a marca historia como e prome pareha di mesun sexo pa entama un union civil na Aruba, celebracion di e ceremonia oficial a tuma lugar na Stadhuis.
Actualmente parehanan di sexo diferente por scoge entre union civil of matrimonio si nan kier tur e derecho y beneficionan cu e ultimo ta otorga. Sinembargo, parehanan di mesun sexo ta limita na un union inferior sin tur e derechonan di matrimonio como unico opcion asina hancrando discriminacion. Beneficionan incluyendo asuntonan fiscal (impuesto), servicionan social y hopi mas no ta alcansabel pa parehanan den un union civil y herencia por unicamente wordo estableci atraves di un acto notarial.
Na juni 2022 como parti di celebracionnan di Luna di Orguyo, un iniciativa di ley pa habri matrimonio pa parehanan di mesun sexo lo ser presenta. E Miembronan di Parlamento iniciador di e ley lo firma e concepto y entrega e legislacion na Presidente di Parlamento y Griffier. Na e momento ey e trayecto legal lo cuminsa y e concepto lo ser manda inmediatamente pa Raad van Advies cu lo tuma mas o menos seis siman pa evalua y despues duna nan recomendacionnan. Despues, a base di e recomendacionnan di Raad van Advies, e ley por ser modifica y manda bek pa Raad van Advies pa un di dos evaluacion of lo keda na Presidente di Parlamento pa yama un reunion publico pa trata e ley.
Nos ta spera cu prome cu fin di 2022, Parlamento di Aruba lo haya e oportunidad pa debati habrimento di matrimonio pa parehanan di mesun sexo. E cambio historico aki ta uno increiblemente importante pa tur e beneficionan cu e ta trece, specialmente pa e salud fisico y mental di e comunidad LGBT+.


text:
Kralendijk – Durante e prome mitar di ougùstùs riba invitashon di Tourism Corporation Bonaire (TCB), un grupo di 7 miembronan di prensa di Merka di diferente medionan di komunikashon manera South Florida Luxury Guide, New York Post, Upscale Magazine, Atlanta Homes & Lifestyles, TripSavvy, i mas a bishitá Boneiru. Un meskla di periodistanan nashonal i regional di merkadonan klave a bishitá Boneiru pa kubri un variedat di topikonan di biahe manera aventura i eksperensianan eksklusivo. Durante nan bishita na nos isla e grupo a keda na Harbour Village Beach Club i a eksperensiá diferente aktividat manera ‘wing foiling’, windsurf, ‘land sailing’ i un tur di nos isla. Adishonalmente un di e miembronan di prensa ta un sambuyado sertifiká i a sambuyá ku Divi Flamingo Beach Resort i tambe ku AB Dive.
Den yüli i kuminsamentu di ougùstùs, TCB a risibí 3 periodista independiente di Brides.com, Fodors.com, Cosmopolitan Magazine, i Miami Times i un fotógrafo na Boneiru. E periodistanan kada un a bishitá Boneiru ku diferente tarea pa skibi tokante nan eksperensia na Boneiru na un variedat di publikashonnan inkluyendo e medionan previamente menshoná i mas. E fotógrafo tabatin komo tarea pa kapturá diferente imahennan di Boneiru manera akomodashonnan di luho te ku diferente aktividatnan rònt di Boneiru. TCB lo uza e imahennan aki pa promoshoná Boneiru den futuro.
Riba invitashon di TCB, direktor di televishon/produktor huntu ku su asistènt a bishitá Boneiru. Pa e programa di televishon italiano Kilimangiaro, nan a bishitá e islanan ABC pa graba esena pa e episodio di e show. Lo por mira e episodio entre òktober 2021 i aprel 2022 na e kanal RAI.
Mas ku 1 mion di hende ta mira e show ‘Kilimangiaro’ tur luna, i e show ta pasa riba djadumingu. Durante di nan estadía na Boneiru, nan a keda na Resort Bonaire i sambuyá 2 biaha ku Dive Friends Bonaire. Tambe nan a eksperensiá otro aktividatnan.
Di e diferente bishitanan di prensa durante ougùstùs, TCB ta kalkulá un alkanse di mas di 10 mion ‘unique viewers’, i mas ku 250.000 sirkulashon. “Ta bon pa mustra nos isla i nos asosashon ku prensa i medionan di komunikashon ta yuda nos komparti nos isla ku mundu kompletu. Tambe nos ta hopi agradesido na e apoyo ku nos ta risibi di nos partnernan lokal den realisashon di e tipo di bishitanan aki. Trahando huntu i kolaborando ta puntonan klave,” a bisa CEO di TCB, Miles Mercera.
TCB ke yama danki na tur e partnernan ku a kolaborá durante e diferente bishitanan di prensa na nos isla.
Lesa tambe:


text:
WILLEMSTAD – Liga MCB Promé Divishon ta kontinuá e wikènt aki despues ku tin un pousa chikí debí na e partisipashon di nos selekshon nashonal senior na e delaster buèlta di e CFU Men’s Caribbean Cup Tournament. Esaki lo ta e penúltimo wikènt di e Liga MCB su buèlta di kuater pa asina dia 7 di dezèmber próksimo nos bai haña e gran final di Liga MCB. Ku un viktoria tantu Centro Dominguito komo UNDEBA ta posishoná nan mes den e final di Liga MCB. Pues Centro Barber i Jong Holland mester di por lo ménos un empate pa mantené speransa.
Skema pa wikènt benidero di LIGA MCB buèlta di kuater:
Tabla di posishon:


text:
Akshon di limpiesa den áreanan afektá pa Sargassum den fase final
Akshon di limpiesa den áreanan afektá pa Sargassum den fase final
Willemstad – Manera ya ta ampliamente konosí, Kòrsou a eksperensiá atrobe un temporada ku kantidatnan grandi di e alga marino Sargassum a yega nos kosta i a akumulá den diferente bokanan. Momentu ku e Sargassum aki kuminsá putri e ta kousa hopi molèster di holó stinki pa habitantenan di e área. Esaki sigur ta e kaso na entre otro St. Joris, Ascencion i Patrick. E situashon aki ta forma peliger tambe pa turtuga pasobra momentu ku nan drenta den un di e bokanan ku ta kompletamente tapá ku Sargassum, nan no por bini ariba bèk pa hala rosea i nan ta hoga. Entre tantu Ministerio di GMN ya a saka tur Sargassum for di den laman na St. Joris i ta bastante avansá ku e trabounan na otro sitionan.
E akshon di limpiesa ta tuma lugá bou di kordinashon di señor Sharlon Gabriel di AVB (ántes LVV) i den algun dia lo terminá e trabounan na tur e áreanan afektá. Lo pone e Sargassum ku saka for di laman na kantu riba tera pa e seka, pa asina hasi transporte pa Landfill muchu mas fásil. Aktualmente no tin indikashon ku mas Sargassun lo ta biniendo den nos direkshon. Wardakosta ku tin e bista riba laman lo keda monitoriá e situashon i lo mèldu Ministerio di GMN momentu ku esaki ta nesesario.
No tabatin sentido pa kuminsá limpia sin mas miéntras ku ainda tabatin kantidat grandi di Sargassum ta bini den nos direkshon. P’esei no por a kuminsá mas tempran ku e limpiesa. Ministerio di GMN ta gradisí boluntarionan di Stichting Uniek Curaçao i Sea Turtle Conservation Curaçao (STCC) pa e gran trabou ku nan a hasi di keda monitoriá e situashon i reskatá diferente turtuga ku tabata pegá den Sargassum. Ademas e organisashonnan aki a hasi e trabou den e temporada difísil di “lockdown” relashoná ku COVID-19. Por lo pronto e problema ta solushoná, aunke e chèns ta hopi grandi ku otro aña Sargassum lo presentá atrobe na nos kosta.
Riba potrèt 1, por mira momentu ku limpiando e área di St. Joris ku entre tantu ta kla.
Riba potrèt 2, por mira momentu ku ta limpiando e área di Ascencion.


text:
En conexion cu dia internacional di mucha, bunita actividad a keda presenta den Caya Betico Croes y riba Plaza Padu
ORANJESTAD: Diasabra ultimo Minister Endy Croes huntocu colega Minister di Husticia y Asuntonan Social sr. Rocco Tjon y Minister Presidente sra. Evelyn Wever Croes a participa na e marcha di derechonan di mucha cu a tuma lugaden Caya Betico Croes. E marcha a sali for di Djiespi’s Place pasa den caya grandi y termina na Plaza Padu. Un mainta yenacu canto, baile, informacion y actividadnan popular pa e muchanan.
E meta di actividad aki tabata marcha pa e derecho fundamental di cada mucha y hoben na Aruba y rond mundo yconscientisa henter e comunidad riba e derecho di mucha.
Un grupo di muchanan hopi contento a marcha cu musica yborchinan colorido y riba cada borchi tabatin skirbi un di e derechonan di mucha.
‘Nos ta hopi contento pa por celebra e dia aki cu e muchanan. E dia internacional di derecho di mucha di pa conscientisacomunidad riba e derecho cu cada mucha tin. Mucha tin derecho na enseñansa mas cu claro nos ta para pa esey mescoscu e SDG 4 di e metanan mundial 2030 cu ta papia di calidaddi enseñansa, esey ta obligacion di nos y mas cu claro’ e Mandatario a enfatisa.
Minister Endy Croes a sigui bisa; mescos cu boso tin e drechona enseñansa di calidad cual ta nos obligacion pa percura pa esey boso tin e responsabilidad como mucha pa traha bosohuiswerk, y educa boso mes y nos lo percura pa e detayesnan. Asina nos lo percura pa forma un miho ciudadano pa e comunidad di Aruba.
Alabes e Mandatario ta felicita e comision organisado di e bunita evento, tambe ta gradici tur e mayornan, docentenan cu a lanta tempran pa compaña e muchanan, IBISA, CuerpoPolicial Aruba y tur cu a aporta pa haci e dia aki uno exitosoyena cu alegria pa nos muchanan.


text: Dialuna den oranan di mainta patruyanan tabata hopi druk den area di Oranjestad banda di waf, pidiendo nan presencia pa diferente tipo di caso. Un di nan ta esun den Weststraat caminda cu lo tin un kiebro, segun a papia di dje.Pero ora cu autoridadnan concerni a yega eynan, a constata cu no tabata trata di un kiebro na 7 West pero e tabata un problema unda tabata e club nocturno RAIN, cu tin casi un aña cera caba. A mira cu adictonan a invadi e luga. Nan a yega cu tur nan pañanan y nan materialnan di uzo di droga. No ta conoci cuanto dia e situacion t’asina, pero ta awe a constata e movecion continuo di hendenan eyden pa cual a dicidi di bati alarma. E situacion di adictonan ambulante a bira un problema masha grandi ultimo tempo. Ya caba un edificio den centro a wordo cera, despues cu tabatin hopi movecion di benta di droga y hasta un persona a overdose eyden. E ta un problema grandi cu ta exigi un solucion rapido.


text: Diabierna madruga despues di cu a drenta informe di cu tin 2 sospechoso ta anda purba habri portanan di cas y auto den area di Hooiberg a manda varios patruya na e area pero e sospechosonan lo a drenta mondi y a sconde. Varios patruya a busca rond y te hasta a lanta e helicopter pero e sospechosonan aki a sconde bon scondi cu no a logra haya nan. Despues di cu polisnan a stop cu e buskeda un ora despues nan a haya informe di cu e sospechosonan a sali for di e mondi. Polisnan atrobe cu tactica a logra drenta e barrio y a atrapa un di nan. Ta trata aki di un ser femenino y e otro si no a ser captura pero e sospechoso femenino aki a basha abao ken e otro sospechoso ta.


text:
Hunta di supervishon
E Hunta di Supervishon ta ehersé supervishon interno. E Hunta di Supervishon ta konsistí di tres miembro independiente. Minister di Asuntunan Interno i Relashonnan den Reino ta nombra e presidente di e Hunta di Supervishon. Hunta di Supervishon ta nombra un miembro riba proposishon di representashon di dunadónan di trabou. Hunta di Supervishon ta nombra un miembro riba proposishon di organisashonnan sindikal.
E Hunta di Supervishon ta konsistí di:
E Hunta di Supervishon tin en todo kaso e siguiente tareanan:
- Evaluashon di prosedimentunan i prosesonan di maneho i di atministrashon i
- di ‘checks and balances’ (mekanismo di ekilibrio di poder) den e fondo di penshun
- Evaluashon di e manera kon ta dirigí e fondo di penshun
- Evaluashon di e forma kon e direktiva ta atendé ku riesgonan riba término mas largu
- Stipulashon di e kompensashon pa miembronan di direktiva
Den esei Hunta di Supervishon tin derecho riba:
- Tur informashon ku e Hunta ta haña nesesario pa por ehersé adekuadamente e tareanan ariba menshoná
- Konsulta ku direktiva tokante tur tareanan atministrativo
- Konsulta ku e akountent eksterno i e ‘certificerend actuaris’ (konsehero di seguro)
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Japan All Star Series
- Ayera:
MLB All Stars a derota Hapon ku skor di 3-1
Breve:
- Oakland Athletics a yega na un akuerdo di 3 aña pa 30 mion dòler ku agente liber Billy Butler. Temporada pasa huntu ku e ekipo di Kansas City Royals, Butler a logra un promedio di .271 ku 9 honron i 66 kareda empuha.
- Pablo Sandoval a diskutí un dil di 5 aña di entre 80 pa 90 mion dòler ku tantu San Francisco Giants i Boston Red Sox. Sandoval ta na Boston i a topa ku gerentenan di e ekipo tantu ayera komo ántayera. Banda di e dos ekiponan menshoná, e ekipo di San Diego Padres tambe a kuminsá mustra interes den Pablo Sandoval. Apesar di esaki ta ainda e pensamentu ta ku Sandoval lo terminá sea serka su èks ekipo di San Francisco of e ekipo di Boston Red Sox.
- Atlanta Braves lo kòmbersá ku pitcher, Jon Lester e siman aki. Lester aktual agente liber a habri temporada ku Boston Red Sox i despues a bai Oakland Athletics den un kambio. Banda di Atlanta, Jon Lester lo bishitá e ekipo di Chicago Cubs tambe. Lester temporada pasa tabata tin un rèkert di 16-11 ku un efektividat di 2.46 den 32 partido.
- Un biaha mas e ekipo di New York Mets ta hala e murayanan di outfield mas aden. E ekipo tin intenshon pa hala e murayanan entre 3 pa 11 pia aden. Segun e ekipo, ku e dimenshonnan nobo aki lo tabata tin 27 honron adishonal temporada pasa, inkluyendo 17 konektá pa e ekipo di Mets.


text:
Resultadonan di Beisbòl Profeshonal Hapones Nippon ayera:
- Hokkaido Nippon-Ham Fighters a derota Rakuten Golden Eagles ku skor di 8-1
Andruw Jones no a konektá hit den 4 turno na bate. Andruw tin un promedio di .221
Resultadonan di Beisbòl Liga Grandi di ayera:
- San Francisco Giants a derota Pittsburgh Pirates ku skor di 8-0
Brandon Crawford a manda Giants ariba den di 4 entrada ku un Grand Slam. Giants a añadí na nan bentaha di 4-0 ku 1 kareda den di 6, 2 kareda den di 7 i 1 kareda den di 8 entrada. E picher di San Francisco, Madison Bumgarner tabata tin dominio total riba e batidonan di Pittsburgh. Bumgarner a bai e distansia kompletu sin permití kareda riba 4 hit ku 1 base por bola i ponchando 10 batido. Ku e viktoria San Francisco ta pasa pa e Division Series di Liga Nashonal i lo enfrentá Washington Nationals djabièrnè próksimo
Partidónan di Liga Grandi pa awe:
Division Series Liga Merikano
- Detroit Tigers kontra Baltimore Orioles (Wega #1)
- Kansas City Royals kontra Los Angeles Angels (Wega #1)
Breve:
- E ekipo di Yakult Swallows a anunsiá ku Wladimir Balentien mester a opera su tendon di Achilles robes. E tendon di Achilles a bin ta molestiá Wladimir durante henter e temporada tras di lomba. Esaki tabata e motibu ku Wladimir a keda sin hunga den luna di yüni i mester a regresá Merka promé ku temporada finalisá. Wladimir a biaha pa North Carolina kaminda a chek su pia i mes ora a opta pa opera. Ainda no ta sigur kuantu tempu e pelotero mester pa rekuperá, pero ta pensa ku lo dura mas of ménos 6 luna.


text: Diasabra mainta a drenta informe di un accidente cu hende herida na Moko, mesora a dirigi tanto polis como ambulans na e sitio. Na yegada di e patruya a bin compronde cu e chauffeur lo a pega na soño y a bay dal riba un pilar di e cura di un cas kibra esaki. E impacto tabata fuerte y e chauffeur a resulta herida. Na yegada di e ambulans nan a atende e victima y a transporte pa hospital. Despues di un rato a solicita presencia di e oficialnan di trafico y tambe e investigadornan technico y forensyco pa bini na e sitio pa investiga e accidente aki.


text:
Kralendijk – Djárason mainta Sra. Cora van Nieuwenhuizen Minister demishonario di infrastruktura i maneho di awa, a hasi un bishita na e planta di awa di Water- en Energiebedrijf Bonaire (WEB).
E minister tabata akompañá pa sr. Kees van der Burg, direktor general Mobiliteit, sra. Marjan van Giezen, hefe di departementu i miembro kordinadó di MT Cariben, Gerensia di Aviashon; i sra. Monique Faverey, kordinadó di maneho polítiko Hulanda Karibense.
Sra. Joanne Balentien, Direktor finansiero di WEB, a duna un presentashon di e desaroyonan importante di WEB, inkluyendo e proyekto di 9e EDF pa reparashon i rekonstrukshon di 11 km di tuberia di awa di irigashon, e tanki di awa nobo na Seru Largu i e planta di awa nobo ku ta den konstrukshon.
Tambe a presentá e proyekto di energia duradero di kual WEB a pidi sosten di parti di Hulanda: pa realisá 80 porshento di energia prosedente di fuentenan renobabel, ku un enfoke speshal riba redukshon di kosto pa e poblashon. Despues di e presentashon, sr. Hans Staring, Manager Business Unit Water a dirigí e delegashon pa un rekorido na e planta di awa ku ta den konstrukshon. Minister van Nieuwenhuizen tabata na Boneiru komo parti di su bishita di trabou na Kòrsou, Boneiru i Aruba di 12 te ku 15 di yüli.
WEB ta orguyoso di proyektonan grandi ku por a kontinuá di un manera seif i responsabel, apesar di e pandemia di COVID-19, i ta kontentu ku Minister por a tuma nota di esaki.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
KRALENDIJK- Wereld Natuur Fonds, divishon di Hulanda (WWF-NL) ta masha kontentu ku e ordenansa akordá ku ta kontené e prohibishon di plèstik desechabel. Den e delaster añanan Boneiru Duradero, un proyekto di sostenibilidat di WWF-NL, a implementá diferente proyekto pa redusí e uso di plèstik desechabel.
Pa hopi aña largu WWF-NL ta tumando diferente akshon kontra polushon di plèstik i rònt mundu e organisahon aki a introdusí proyektonan na Hulanda, Asia, Sud Amerika i den Karibe. Huntu ku partnernan lokal WWF-NL ta traha riba konsientisashon di e importansia di un medioambientu sano. E initiativa di WWF-NL, Boneiru Duradero a yuda Entidat Públiko di Boneiru pa desaroyá e prohibishon di plèstik desechabel.
Treinen
Na mart 2021 a introdusí e programa grátis di siña ònlain ku ta yama ‘Beyond Plastics’. El a ser lansá na Ingles i Papiamentu. Un wèpsait edukativo i simpel a wòrdu desaroyá ku ta enfatisá e importansia di redusí plèstik desechabel. Un par di módulo den e programa aki ta trahá spesialmente pa hotèl, akomodashon i ekskurshon pa hasi nan empresa mas duradero. Tambe tin un módulo ku ta yuda empresarionan pa krea un strategia di komunikashon relatá na e tópiko aki. Tur informashon di Beyond Plastics ta grátis i disponibel riba e wèpsait www.onlinelearning.boneiruduradero.nl/.
Kosta limpi
Banda di esaki, WWF-NL ta duna sosten na Clean Coast Bonaire (CCB). E meta di Clean Coast Bonaire ta pa monitòr shushi di plèstik. E organisashon ta determiná kuantu shushi nan ta kolektá riba bich, ki tipo di shushi ta mas komun, kiko lo por ta fuente nan posibel i pa tin un bista riba medinanan pa atendé e problema aki.
Hopi shushi riba e bichnan ta bini for di otro kaminda. Por usa e resultadonan di e investigashonnan den futuro pa detektá “trends” i pa evaluá si e medinanan lokal pa redusí plèstik ta efektivo. Clean Coast Bonaire tambe ta duna rekomendashon kon pa krea un strategia pa monitòr plèstik ku organisashonnan den region por apliká komo ehèmpel pa nan organisashon.


text:
Impact Taekwondo di nos atleta Olimpico Monica
Pimentel ta preparando pa San Nicolaas Taekwondo Center su campeonato di dia 4 di Juni 2022.
Despues di 2 aña Master Eric Barry di San Nicolaas Taekwondo Center ta organisa un campeonato y a invita tur e scolnan di Taekwondo na Aruba pa participa den e campeonato aki. E campeonato ta bay tuma luga den Joe Laveist Sport Park y ta cuminsa for di 10’or di mainta.
Monica Pimentel y Stuart Smit ta preparando un team di Impact Taekwondo pa enfrenta e otro scolnan di Taekwondo. Monica Pimentel su meta ta pa gana e Copa di Best Team. Impact Taekwondo ta conta cu varios aspirant cu ta cla pa e reto di combate.


text:
Dora Croes
“El a laga recuerdonan super bunita atras y nos ta gradici Dios pa tabata tin un Mama ehemplar. Nos tin un ehempel pa sigui...
Veneranda Angela
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Maximo Erasmus
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Martin Reimiro Briesen
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Eri Javier Willems
Cu inmenso dolor na nos curason pero conforme cu boluntad di Dios nos ta anuncia fayecimiento inespera di: Eri Javier Willems *24-09-1966 †16-06-2022 Na nomber di su: Mayornan:...
Henry Johan van Loon
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Victoriano Basilio Willems
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda...
Mathilda Cristina Croes
Si, bendicion y bondad ta compañami tur dia di mi bida. Lo mi biba den cas di Señor henter mi bida largo Salmo 23:6 A bay sosega den gloria...
Roman Dominico Loopstok
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe...
Isidro A. Donata
Salmo 23: Señor ta mi wardador pues mi no tin falta di nada, e ta hibami na fuente di awa bibo pa mi bolbe haya...


text:
E cantante spaño lo ricibi e reconocimento pa su innumerabel logronan, su popularidad y aporte a traves di su carera durante e gala di Billboard Latin Music Awards 2020, diaranson 21 di october. Enrique Iglesias lo ser honra cu e premio ‘Billboard Top Latin Artist of All Time’, cu awe a ser anuncia pa Telemundo y Billboard a traves di un comunicado.
Cu un total di 27 titulo riba posicion number uno di e lista di Billboard Hot Latin Songs, Enrique a logra e record como e artista cu mas biaha a yega e top di e lista den historia, y e record cu mas biaha cu e cantidad di top 10 riba e lista, cu 39. E astro spaño ta tambe e artista cu mas titulo den e prome puesto di Latin Airplay cu 31 y cu mas top 10, cu 40. Ademas, e ta sostene e record cu mas titulo number uno riba Latin Pop Airplay, cu 24 y cu mas top 10 riba Latin Pop Airplay, cu 43. Door di e dominio riba e listanan, nan a dune e elogio como ‘King of the Latin Pop’. Enrique Iglesias tambe a gana e cantidad mas grandi di premio den historia di Billboard Latin Music Awards, cu 47.
Celebrando su 25 aña di trayectoria, Enrique Iglesias ta mantene un lista di exito imparabel, cu mas di 180 miyon de album bendi, mas di 17 biyon view di su videonan musical y 19 biyon di streams di su cancionnan, di cual un gran parti ta coresponde na e mercado mericano, ademas di un lista impresionante di premionan logra den su carera tanto como cantante y autor.
Ademas di su musica, el a apoya cu entusiasmo e esfuersonan di Save The Children, cu e fondo pa yuda na e desastrenan. Enrique y sus fans alrededor di mundo a traha pa apoya e causa a traves di donacion, subasta y merchandising, y nan a logra recauda mas di 400 mil dollar. E clasificacion di Billboard Top Latin Artists of All Time ta basa den e desempeño di e lista semanal di Hot Latin Songs (desde e prome edicion cu e fecha di 4 di october 1986) y e listanan d Top Latin Albums (desde su inicio dia 10 di juli 1993) na e listanan di Billboard cu e fecha di 10 di october 2020.


text:
Women in Leadership | Vanessa Tjon-Kock
Manage episode 286443065 series 2801599
Den nos entrevista aki nos twt tin un combersacion cu Vanessa Tjon-Kock Alto Comissario di Cuerpo Policial na Aruba ariba e topico di "Women in Leadership" of hende muhe den posicion di liderazgo.
Den nos entrevista cu Vanessa, ela conta nos pa "make it" den un carera cu ta domina pa ser masculino ta importante pa bo tin un focus y direcion unda bo kier, fit bo mes na e cultura cu bo ta opera aden pa asina bo por papia e lenguahe cu e organisacion tin y tambe semper keda bo mes y identifica aspecto nan di bo personalidad cu ta haci bo unico, y autentico. Vanessa a conta nos cu como hende muhe den posicion cla di liderazgo ta importante pa bo focus riba unda bo kier y kico bo kier logra.
Spoiler alert: Vanessa a splica nos cu e ingrediente nan di mas importante den posicion di liderazgo ta:
1. Cuminsa cu vision - sa unda bo kier bai
2. Liderazgo no ta comda pero sino semper duna argumento dicon tin cambio
3. Personalidad - semper keda bo mes
4. Semper keda kere den bo mes y bo meta nan
Tune in y haya sa mas di Vanessa Tjon-Kock!
120 afleveringen


text:
DEN HAAG – Minister Glenbert Croes (Labor y Social) a reuni dialuna cu secretario di estado Hulandes Alexandra van Huffelen como parti di su bishita di trabou cu a inicia dialuna. Ademas e ta programa pa reuni cu
Minister pa Asuntonan Social y di Labor Karien van Gennip, Minister pa Clima y Energia Rob Jetten, Secretario di Estado di Husticia y Seguridad Eric van der Burg . Tambe Minister Croes lo tin un reunion cu Staatsraad pa Aruba mr. Milly Schwengle. Mientras tanto e reunion cu Sra. Schwengle ya a tuma luga durante cual e mandatario a entreg’e un copia di su maneho y a elabora riba e reunionnan cu e mandatario lo ta sosteniendo na Hulanda.
VAN HUFFELEN
Dialuna tambe e reunion cu Secretario di Estado pa Asuntonan di Reino Sra. Alexandra van Huffelen a tuma luga. E mandatario a expresa su gratitud na Sra. Van Huffelen pa a ricibi su persona, agradecido pa e cooperacion y apoyo cu Aruba a haya di Gobierno di Reino na un momento asina crucial den historia. Manera e mandatario Arubiano a expresa: “Nos lo sigui cana e caminda hunto, coopera hunto brindando tur nos ciudadanonan un caminda pa un miho futuro semper”.
Proximamente riba agenda ta e reunion entre Minister Glenbert Croes y e Minister di Energia di Gobierno di Hulanda, Sr. Rob Jetten.
DEN HAAG - IR. R.P. (Roald) Lapperre ta bira e Director-General pa Relacionnan den Reino na e ministerio di Asuntunan Interior y Relacionnan den Reino (BZK). Conseho di minister a aproba e proposicion di minister Bruins Slot di Asuntunan Interior y Relacionnan den Reino. E nombramento ta entrante prome di september 2022.
DEN HAAG – ‘Si bo no tin un camber of adres fiho, pospone bo binimento pa Hulanda cu un aña’. Esaki tabata e mensahe cu Arubahuis a manda diahuebs for di Hulanda, pa mustra e seriedad di e situacion pa haya cas. Segun Arubahuis, nan ta den pleno preparacion pa e binimento di e grupo di studiantenan na luna di augustus benidero. Den cuadro di esaki Arubahuis a ricibi diferente signal for di e mentornan cu hopi studiante cu ta biniendo Hulanda te ainda no tin camber of vivienda regla. Tambe cu un cantidad grandi di studiante no a inscribe na tempo pa un vivienda.
AMSTERDAM – Riba varios parti di Hulanda, tabatin avenidanan principal blokia pa cunukeronan rabia pa e maneho di nitrogeno. E blokeo cu tractor a causa filanan hopi largo di varios kilometer. E cunukeronan a sigura cu nan lo sigui cu nan accion mayan tambe debi na e votacion cu lo tin cu tuma lugar e siman aki riba e tema, door di gobierno Hulandes.
ZIERIKZEE – Tin por lo menos un morto y 10 herido di e tornado suak cu a pasa riba ZIerikzee, un ciudad chikito cerca di Rotterdam na Hulanda den fin di siman. Asina e gobierno di Zeeland ta raporta. Tabata papia inicialmente di un hos pero segun Weeronline, ta trata di un tornado suak. Por lo menos 4 cas a perde nan dak, y di otro casnan, e panchinan a wordo ranca door di biento. Tambe varios palo a wordo benta abou y bentana kibra.
DEN HAAG – Conseho di Minister di Reino (RMR) a duna su aprobacion pa Aruba cuminsa cu e proceso di eliminacion di e recorte salarial, mientras cu St Maarten y Corsou tin cu warda un rato mas. Asina secretario di estado Hulandes Alexandra van Huffelen a confirma despues di e reunion. “Aruba a bay di acuerdo caba (cu e condicionan poni:red) pues e por cuminsa (cu e eliminacion di e recorte salarial)”, secretaria van Huffelen a cuminsa na bisa. “St Maarten y Corsou ainda no!”, e mandatario a subraya, indicando cu nan ainda no a bay di acuerdo cu e condicionan.
NIJMEGEN – Seguridad di e clinica TBS Pompekliniek na Nijmegen tabata sa di e huida di dos TBS’rs diamars anochi di e lugar, pero cos a bay asina lihe cu nan no a logra pone man riba e dos personanan en cuestion. Asina e director Edo de Vries a sigura. Un di dos heki cu mester a frustra un intento, despues di 3 aña ainda no ta completa. Tabata diamars anochi cu e dos personanan Luciano Dijkman y Sherwin Windster a logra scapa. Nan a logra haci esaki den un auto cu tabata cla para pa yuda nan. Helicopter a purba busca pero sin exito. Tin un ekipo special en busca di e dos fugitivonan.


text:
Archive for July 2020
July 2, 2020
Awe 16 di juni, ta celebra dia mundial di Turtuga di lama. Directie Natuur en Milieu (DNM) ta enfatisa cu e reto mas grandi cu e turtuganan di lama ta enfrenta ta e problematica di plastic. E ta un topico di sumo importancia considerando cu e ta e motibo principal di morto di e turtuga [...]
Read more >
July 2, 2020
Despues di un tempo largo di secura y hopi calor, porfin nos por a disfruta recien di poco awacero. E tempo no tur dia ta mescos mas y tin dia biento ta cambia. Esaki ta haci cu e coriente den lama tambe ta varia cu e consecuencia cu nos por haya bishita di animalnan inusual [...]
Read more >
July 2, 2020
Na 2018, Ministerio di Desaroyo Teritorial, Infrastructura y Medio Ambiente a traha e concepto di ley di prohibicion di producto cu ta dañino pa medio ambiente di Aruba (AB2019 no.67). Prohibicion di e productonan y nan uzo ta encera: 1. Productonan di plastic di un solo uzo. 2. Productonan traha di foam “polystereen” di un [...]
Read more >
July 2, 2020
Basa riba e modelo di economia actual, nos planeta no por regenera y provee mas materia prima pa cubri e demanda humano. E manera actual di haci negoshi cu ta encera extrae, traha y benta afor, ta ser considera como un economia den un solo liña (linear economy). Pa garantisa cu den futuro tin suficiente [...]
Read more >
Scroll To Top
July 2, 2020
Manera conoci, na aña 2018, Ministerio di Desaroyo Teritorial, Infrastructura y Medio Ambiente a anuncia e introduccion di un ley nobo locual ta prohibi productonan desechabel di plastic di un solo uzo (incluyendo biodegradables y compostables), productonan di styrofoam (polysterne), y tambe prohibicion di productonan cu ta contene kimico oxybenzone den cremanan anti solar. Ta [...]
Read more >


text:
LOKE HOBENNAN SA PUNTRA
Mi Mester Busca Mas Amigo?
“Mi ta sinti mi comodo cu mi grupo di amigo y ta hopi dificil pa mi bay busca mas amigo.”—Alan.
“Mi grupo di amigo ta hopi chikito y mi gust’e asina. Mi no ta e tipo di hende cu ta bay busca mas amigo y papia cu hende cu mi no conoce.”—Sara.
Bo ta pensa mescos cu Alan y Sara? Bo tin un grupo di amigo cu bo ta hopi cera cu ne y bo ta sinti bo incomodo pa busca amigo nobo?
Si ta asina, e articulo aki ta pa bo.
E problema cu grupo di amigo
No tin nada malo di tin un grupo di amigo cu bo ta hopi cera cu ne. Esey por duna bo e sintimento cu bo ta pertenece eynan y cu bo amigonan ta acepta bo pa e persona cu bo ta, aunke bo ta imperfecto.
“Ta dushi ora bo ta parti di un grupo di amigo cu ta gusta asocia cu bo. Ora bo ta jong, bo kier pa otro hende acepta bo.”—Karen, 19 aña.
Bo tabata sa? E 12 apostelnan di Hesus tabata parti di su grupo grandi di amigo, pero tres di e apostelnan, Pedro, Santiago y Juan, tabata su amigonan di mas intimo.—Marco 9:2; Lucas 8:51.
Pero, asocia cu solamente un grupo di amigo specifico y cera porta pa otro hende, por trece problema. Por ehempel:
Bo por perde e oportunidad di haya otro bon amistadnan.
“Si solamente bo tin amigonan cu ta mescos cu bo, bo ta perde e oportunidad di tin experencianan nobo y di conoce hendenan leuk.”—Evan, 21 aña.
Bo por parce di ta sinti bo mas cu otro hende.
“Si bo tin solamente un grupo di amigo cu bo ta asocia cu ne, bo por duna e impresion cu bo no kier papia cu otro hende.”—Sara, 17 aña.
Bo por cuminsa ter otro hende.
“Kisas individualmente lo bo no ter un hende, pero si bo grupo di amigo ta hacie, e ora ey por parce normal, te hasta pret pa hacie.”—James, 17 aña.
Bo por haya bo den problema, specialmente si bo kier pertenece na un cierto grupo cueste loke cueste.
“Ta un mal hende so mester tin den e grupo pa pone henter e grupo haci cos malo.”—Martina, 17 aña.
Loke bo por haci
Pensa riba kico ta bo norma- y balornan.
Puntra bo mes: Ki norma- y balornan mi tin? Mi amigonan ta hacie mas facil of mas dificil pa mi biba di acuerdo cu mi norma- y balornan? Mi ta dispuesto pa keda nan amigo cueste loke cueste?
Principio di Bijbel: “Mal compania ta daña bon custumber.”—1 Corintionan 15:33.
“Si bo grupo ta consisti di hende cu no tin e mesun norma- y balornan cu bo, bo por haci cosnan cu hamas lo bo a haci.”—Ellen, 14 aña.
Pensa riba kico ta mas importante pa bo.
Puntra bo mes: Mi ta sinti mi asina uni cu mi amigonan cu mi ta dispuesto pa laga mi norma- y balornan cay basta mi keda bon cu mi amigonan? Kico lo mi haci si un di mi amigonan haci algo cu ta robes?
Principio di Bijbel: “Mi ta reprende y disciplina tur esnan cu mi tin cariño p’e.”—Revelacion 3:19.
“Si un di bo amigonan haci algo cu ta malo y bo no sa sigur na ken bo mester ta leal, podise bo por pensa cu bo ta traiciona bo amigo si bo bisa algo.”—Melanie, 22 aña.
Busca mas amigo.
Puntra bo mes: Lo ta bon pa mi busca mas amigo y asina conoce otro hende?
Principio di Bijbel: “No busca boso mes interes so, ma tambe interes di otro hende.”—Filipensenan 2:4.
“Tin biaha muchanan cu no ta popular kisas tin un bida di famia dificil. Unabes bo conoce nan, casi semper lo bo haya sa cu di berdad nan ta great.”—Brian, 19 aña.
E punto ta: No tin nada malo di tin un grupo di amigo cu bo ta cera cu ne. Pero na mes momento, lo bo beneficia si bo busca mas amigo. Bijbel ta bisa: “Esun cu duna alivio, ta haya alivio.”—Proverbionan 11:25, BPK


text:
Oranjestad, St. Eustatius – Durante di kòntròl rutinario di pasahero di un buelo di Winair prosdente di Sint Maarten ku destinashon Saba/Sint Eustatius riba djaluna 31 di mei, Duana a topa ku 530 gram di mariwana serka un pasahero maskulino.
Ora a kontrolá e ekipahe di man a topa ku un pakete paketá di manera vaküm.
Durante kòntròl mas aleu di e pakete a resultá di ta trata di mariwana. A konfiská e mariwana i a detené e sospechoso di inisial C.C.H. di 51 aña.
Despues di su detenshon a trasladá e sospechoso huntu ku e mariwana pa KPCN pa mas investigashon.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Deporte
Prospekto di Yankees: Luis Gil “Out For The Season”…
· E prospekto di New York Yankees Luis Gil lo no picha mas e temporada aki.
Gil a leshoná pichando den Liga Menor, i lo tin di hasi operashon “Tommy John”.
E tabatin un apertura den baseball di Grandes Ligas den 2022.
Deporte
Selekshon i Baseball pa HHW ta kla…
Nos selekshon di baseball di Kòrsou ku lo partisipá na Haarlemse Honkbal Week ofisialmente ta konosí.
Manera ta konosí e selekshon bou di guia di Hainley Statia a haña invitashon na último momento despues ku un Pais ku mester a partisipá a renunsiá partisipashon.
Kòrsou ku tabata suplente a bini na remarke i nos selekshon lo bula e siman aki pa Hulanda pa partisipá den e torneo Internashonal ku ta hunga den e siudat di Haarlem den Pim Mullier Stadion.
FEBEKO a anunsiá e selekshon ku lo bai e kompetensia:
Deporte
Riba dia di Independensia: LeMahieu ta lamentá ku Yankees no hunga..
E estelar hungadó di New York Yankees DJ LeMahieu a lamentá ku e tim di New York Yankees no a hunga ayera riba dia di Independensia.
E “Super-Utility” di Yankees ta konvensí ku nan lo mester a mira akshon ayera riba un fecha asina importante pa Pais.
Deporte
Ku bon pitcheo di Julio Urias i Homerun di Trayce Thompson: Dodgers a dal Rockies 5-3…
Julio Urias a tira 6 inning, permiti 5 hit i 1 kareda, poncha 7 batido pa yuda Los Angeles Dodgers gana di Colorado Rockies ku skor di 5-3.
Trayce Thompson a bati homerun di 3 kareda pa yuda e tim di Dodgers den e triunfo di ayera.
Daily Nobo
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
Na Chicago durante e desfile di 4 th of Yuly: Hòmber a basha bala den multitut lagando un saldo di 6 morto i 24 herido
Na Brazil: Kardinal Cláudio Hummes bon amigu di Papa Fransisco a fayesé
Na Filadelfia: Dos agente polisial a resultá herida den un tiroteo durante selebrashon di 4th of Yuly
Na Spaña: Trafikantenan di droga ta mehorá nan medionan pa transportá merkansia ku drone
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Resultadonan di Spring Training di ayera:
- Atlanta Braves a derota Pittsburgh Pirates ku skor di 7-5
Andrelton Simmons no a konektá hit den 3 turno na bate
- Baltimore Orioles a pèrdè di Detroit Tigers ku skor di 6-4
Jonathan Schoop no a hunga den e partido aki
- Miami Marlins a derota St. Louis Cardinals ku skor di 5-3
- Minnesota Twins a pèrdè di Boston Red Sox ku skor di 5-4 den 10 entrada
- New York Yankees a pèrdè di Tampa Bay Rays ku skor di 6-5
Didi Gregorius a konektá 2 hit den 4 turno na bate ku 1 kareda empuha
- Philadelphia Phillies a pèrdè di Toronto Blue Jays ku skor di 4-1
- Cincinnati Reds a derota Cleveland Indians ku skor di 13-2
Carlton Daal no a hunga den e partido aki
- Kansas City Royals a gana Seattle Mariners ku skor di 3-0
Gianfranco Wawoe no a mira akshon den e partido aki
- Los Angeles Dodgers a derota Chicago White Sox ku skor di 9-6
- Seattle Mariners a pèrdè di Milwaukee Brewers ku skor di 15-1
Gianfranco Wawoe no a konektá hit den 1 turno na bate den e partido aki
- San Diego Padres a empatá na 3 kareda ku Arizona Diamondbacks despues di 10 entrada
- New York Mets a derota Washington Nationals ku skor di 8-3
- Los Angeles Angels a gana Chicago Cubs ku skor di 8-4
- Colorado Rockies a pèrdè di Texas Rangers ku skor di 6-3
- Oakland Athletics a derota San Francisco Giants ku skor di 6-4
Partidonan di Spring Training pa awe:
- Boston Red Sox kontra Atlanta Braves
- New York Mets kontra St. Louis Cardinals
- New York Yankees kontra Philadelphia Phillies
- Pittsburgh Pirates kontra Minnesota Twins
- St.Louis Cardinals kontra Washington Nationals
- Tampa Bay Rays kontra Baltimore Orioles
- Detroit Tigers kontra Toronto Blue Jays
- Chicago White Sox kontra Chicago Cubs
- Texas Rangers kontra Oakland Athletics
- Arizona Diamondbacks kontra Los Angeles Angels
- Cleveland Indians kontra Arizona Diamondbacks
- Miami Marlins kontra Houston Astros
- Seattle Mariners kontra Kansas City Royals
- Colorado Rockies kontra San Diego Padres
- Milwaukee Brewers kontra Cincinnati Reds
Breve:
- Jonathan Schoop tabata bek ayera ku e ekipo di Baltimore Orioles despues ku e pelotero a ranka dos djente. Jonathan tin ku ranka dos djente mas pero segun e pelotero esei nan lo warda te despues di temporada. Segun Jonathan e dosnan ku a keda ranka awor aki ta esun nan ku mas tabata molestie durante di temporada. Jonathan a bisa ku e ta sinti su mes bon aktualmente i ta spera ku awe e por hunga atrobe.


text:
CELSIO POLINET
Celsio Victor Polinet (Futbol)
Deportista
a nasé dia 15 di yüni 1939.
Celsio Polinet a nase dia 15 di yüni 1939 na Kòrsou. E la biba den Dòmi i Mundu Nobo i bai skol un ratu na Niewindt College i despues na St. Thomas College tantu abou komo ariba.
Polinet, for di edat hóben, na aña 1954, a praktiká futbòl riba e tereno di bala na Mundu Nobo, hungando asina un chèns presentá ku e ekipo di Estudiantes komo “linksbuiten” i despues den Sithoc Jr. Ta despues, riba un dia i riba petishon di Frater Andreas, Polinet a bai hunga den gol.
Polinet, dado momentu, na edat di 15 aña i 8 luna, a hañ’é ta remplasá Reintje Minguel, ku a disidí di bai konsentrá riba vòlibòl en bes di futbòl. Na aña 1955, Polinet a debutá ku e promé onsena di Sithoc, kulminando su karera den Sithoc, ku e promé título di kampion di Kòrsou na aña 1961 I 1962, bou di direkshon tékniko di Shon Haseth. E Sithoc di entre otro Toka Beltrand, Jossy Bibiana, Ro Valerian, Carlos Regales, Ruben Cathalina, Kalulu Comenencia, Eugene Testing, Ronald Pinedo, Ronchi CarloiI Olario. Den Sithoc aki, Celsio Polinet a haña e bijnaam di “onze keeper”.
No a dura mashá, ku Polinet a haña invitashon serka e direktor tékniko di e tempu ei, Don Pedro Da Cunha, pa e djòin selekshon B di Kòrsou, kaminda e mester a kompetí ku Ergilio Hato i Chebu Pinedo pa subi i yega na un puesto den selekshon A. Polinet ta debutá na aña 1956, remplasando Ergilio Hato, kontra e ekipo brasileño Botafogo i a bira despues e kiper di konfiansa di Pedro da Cunha, ku tabata yama Celsio, “Polinetti”.
Polinet, despues di esei a sigui desaroyá I progresá komo kiper, hungando mas ku 60 wega internashonal, defendiendo gol di Antia/Kòrsou kontra entre otro selekshonnan di Méhiko, Costa Rica, El Salvador, Guatemala, Haiti, Honduras, Sürnam, Colombia, Venezuela, Hulanda. Ekiponan mundialmente konosí ku Polinet a topa ta entre otro Fluminense, Santos, Flamengo, Botafogo, tur di Brasil, Universidad Católica di Chile i Danubio di Uruguay.
Klaro ku Polinet a haña tambe diferente oferta pa hunga futbòl den eksterior. Di México, Costa Rica, di Schalke 04 (ekipo aleman) i di Dinamarka.
E ANANAN KU CELSIO POLINET A DESTAKA KU SU AKTUASHON:
1955: Polinet ta debutá ku e promé onsena di Sithoc i ta bira tambe un di e kipernan di selekshon di Antia/Kòrsou.
1956: Polinet remplasando Ergilio Hato kontra Botafogo di Brasil
1956: Kiper di e selekshon hubenil (te ku 18 aña) na e Kampeonato Sentro Amerikano i di Karibe na El Salvador, birando sup-kampeon tras di El Salvador. Aki prensa salvadoreño a duna Polinet e bijnaam di “el hombre elástico”.
1957: Kiper di selekshon na Weganan Sentro Amerikano i di Karibe akí na Kòrsou, birando sup- kampeon tras di Costa Rica, ku a bai ku e título.
1958: Kiper di e selekshon di Kòrsou riba un gira pa Oropa, hungando entre otro na Hulanda, Dinamarka, Suesia, Noruega, Alemania i Fransia.
1959: Kiper di e selekshon di Kòrsou kontra Santos di Brasil, ku a kaba di bira kampeon di mundu di klupnan, defendiendo su gol kontra Pele.
1961 – 1962: Kampeon di Kòrsou ku Sithoc di Shon Haseth.


text:
FUTBÒL I BEISBÒL TA BAI UNÍ FORSA PA YUDA ENGRANDESÉ ÁMBOS DEPORTE!
Resientemente Sr. Ramiro Griffith, presidente di FFK huntu ku Sr. Jedrek Magdalena, presidente di FeBeKo a reuní pa kòmbersá riba vários posibilidat i diferente manera pa mehorá e dos deportenan di mas grandi di Kòrsou. Despues di ta tin algun kòmbersashon informal, nan a disidí di sinta huntu p’asina bai mas den detaye kon kada un por yuda otro, yuda e federashonnan i mas importante pa yuda e deportistanan di Kòrsou.
Ámbos presidente tin vishonnan similar pa nan deporte i ta sigur di lo por kolaborá na benefisio di e deporte, kada atleta i Kòrsou kompletu. E kolaborashon lo toka varios área, manera ‘nation building’, desaroyo hubenil, rekoudashon di fondo, struktura ku proseduranan deportivo i tambe bekanan eskolar. Tambe a papia riba e parti organisatorio, kon pa strukturá i profeshonalisá e federashonnan i deporte en general.
Sr. Griffith ku Sr. Magdalena por mira bèk riba un enkuentro ameno, kargá ku informashon i plannan grandi pa deporte ku pronto lo wòrdu kristalisá.
Keda pendiente pa mas informashon…
20 mei 2022


text:
Minister Pietersz- Janga ta risibí bishita di Minister di Salubridat di St. Maarten
Willemstad – Resientemente Minister di Salubridat, Medio Ambiente i Naturalesa drs. Dorothy Pietersz- Janga a risibí bishita di Minister di Salubridat Públiko, Desaroyo Sosial i Labor di Sint Maarten Minister Omar Ottley. Despues di un rekorido den CMC, Minister Ottley a reuní ku Minister Pietersz- Janga i Inspektor General prof. Sirving Keli na ofisina prinsipal di Ministerio di GMN. Nan a papia entre otro tokante e lei BIG kual ta regardá profeshonnan den sektor di salubridat pero tambe otro tópikonan relashoná ku kuido ku ta regardá e dos paisnan.


text:
Presion halto ta un di e principal causanan di morto na mundo. Na Aruba hopi hende ta fayece di ataca di curason y stroke, cu ta relata na problemanan cardiovascular. Esaki ta loke cu Gino Goeloe, di Wit Gele Kruis a splica den un declaracion.
Esaki ta un aspecto di salud cu Wit Gele Kruis a concentra hopi riba dje, den e servicio cu nan ta brinda. E ta un tema cu sector salud aki na Aruba ta duna hopi atencion. WGK ta bay hopi den bario cu conscientisacion di presion halto y praktijk ondersteuners di dokternan di cas tambe ta vigila e pashentnan aki hopi di cerca.
A pesar di tur esey e casonan na Aruba ta halto, den porcentahe, pa loke ta presion halto. Goeloe ta splica, e tin hopi di haber cu stress, humamento, colesterol halto, sobrepeso (obesidad) y poco ehercicio. Tin hende a cuminsa cana ultimo añanan pero ainda no a yega na unda mester ta. Y, el a bisa, abuso di alcohol ta hunga un rol tambe den presion halto.
Por cuminsa haci cambio den e forma di come, menos vet y menos salo. Ta preferibel haci cuminda na cas mes. Hospital ta atende semanalmente tres caso di stroke y di ataca di curason. E cifra aki mester baha. P’esey mester pone hopi enfasis riba prevencion y esaki no ta haci suficiente. Por ehempel,aworaki tin 12 scol saludabel y mester expande esaki pa tur scol basico. “WGK ta keda ripiti, aki den ta unda cu gobierno mester sigui hinca placa. Si kier preveni malesanan cronico, cuminsa na kleuterschool cu Scol Saludabel. Mi deseo ta pa aki 10 aña Aruba ta un Happy & Healthy Island. Cambio di actitud di hende ta tuma hende, pero nos ta spera cu pa aki un decada ta cuminsa mira esaki.” Un mucha saludabel ta manda e mensahe aki tambe pa su mayornan of esnan na cas.


text:
Detenshon na Boneiru den kuadro di investigashon riba Lei di Opio .
Riba djabièrnè mainta 8 di yüli, a tuma lugá un entrada hudisial na tres kas na Boneiru. Esaki a sosodé bou di mando di Ministerio Públiko BES, realisá dor di tim di investigashon di Koninklijke Marechaussee (Kmar) den kolaborashon ku KPCN.
A listra dos kas na E.E.G. Bulevar i unu na Kaya Neerlandia. Tambe nan a listra un establesimentu situá den Kaya Grandi.
Den e investigashon a investigá sospecho pa mira si tin kuestion di violashon di lei di Opio BES.
A detené tres persona. Ta trata di tres hòmber di inisialnan E.P.d.V, P.L.C. i J.H.B.E.M. v.d.L. A konfiská diferente artíkulo entre otro un kantidat di pulchi. For di investigashon preliminar a bin sali na kla ku e pulchinan ta kai bou di Lei di Opio BES.
E investigashon ta kontinua.
Fuente: O.M.
Notisia ku bo por konfia.


text:
Kolegio di supervishon finansiero Bonaire, Sint Eustatius i Saba ta responsabel pa konsehá gobièrnunan di e entidatnan públiko i e Minister, i pa guia e kolegionan ehekutivo den e maneho diario.
E Kolegio tin un ròl di kontrolá i koregí e atministrashon finansiero di e entidatnan públiko, entre otro e institushon i e manera ku ta yega na e presupuesto i e manera ku ta yega na desishonnan ku konsekuensia finansiero.
E tarea di e Kolegio den e proseso di presupuesto ta di kontrolá i tin bia obligá. E Kolegio ta konsehá tokante e konsepto di presupuesto, i e por duna rekomendashon tambe pa adaptashon di e presupuesto. Mester brinda e Kolegio tambe e oportunidat pa e duna konseho riba adaptashon di e presupuesto. E Kolegio tin un ròl importante serka e maneho finansiero di e entidatnan públiko. E Kolegio semper por hasi un investigashon na e maneho i e struktura di e organisashon finansiero, e por hasi palabrashon ku e kolegionan ehekutivo i si ta nesesario duna instrukshon.
Raymond Gradus
Presidente
Señor Raymond Gradus (1962) for di 1 di yüli 2017 ta presidente di e Kolegionan di supervishon finansiero. Su nombramentu a keda ekstendé ku tres aña, entrante 1 di yüli 2020. Gradus a studia Ekonometria General i Empresarial na Katholieke Universiteit Brabant. Na 1990 el a doktorá den siensia ekonómiko. Prof. Gradus tin un eksperiensha gubernamental supstansial riba tereno di maneho ekonómiko i finansiero. Na komienso di su karera (1984-1992) el a traha komo investigadó sientífiko i dosente universitario. Despues (1992-2007) a sigui vários funshon (gerensial) na e Ministerionan di Asuntunan Sosial i Labor, entre otro komo direktor di Asuntunan Finansiero Ekonómiko (FEZ), di Asuntunan Ekonómiko i di Finansa, kua el a sabi di kombiná ku e funshon di dosente universitario prinsipal (partaim) di maneho finansiero ekonómiko (1996-2004). Den e siguiente añanan (2008-2015) e tabata direktor di e Instituto Sientífiko di CDA. For di 2004 e ta profèsòr di gobernashon i ekonomia di e sektor públiko i non-profit na Vrije Universiteit Amsterdam. Tambe e ta afiliá na e grupo profeshonal di accounting i Sentro Zijlstra Center pa Public Control, Leadership i Governance. Ademas e ta miembro di Hunta di Supervishon i presidente di e komité di ouditoria di Haagse Hogeschool (HHS).
Glenn Thodé
miembro riba proposishon di Bonaire, Sint Eustatius i Saba
Señor Glenn Thodé (1965) ta miembro di Kolegio di supervishon finansiero for di 1 di yüli 2020 riba proposishon di Bonaire, Sint Eustatius i Saba. Thodé a doktorá den lei na Rijksuniversiteit Groningen. Thodé a kuminsá su karera den mundu di kòmpiuter, ora ku el a traha algun aña (1992-1998) komo instruktor di software i atministradó di sistema, durante di su estudio di lei. El a bai den e mundu akadémiko, kaminda el a traha promé komo freelancer na Universidat di Aruba i despues durante di korto tempu riba un proyekto legislativo na Fundacion pa Naturalesa y Parke, Directie Volkshuisvesting, Ruimtelijke Ordening en Milieubeheer (VROM) i Wereld Natuur Fonds (WNF) (1997). Di 1998 pa 2002 el a duna lès na Rijksuniversiteit Groningen miéntras e tabata hasi su investigashon pa doktorá. Di 2002 pa 2008 e tabata kolaboradó sientífiko (prinsipal) na Universidat di Aruba. Despues di esaki Thodé a kuminsá na un karera den gobernashon komo gezaghèber di Bonaire (2008-2011). Na 2012 el a regresá den e mundu atministrativo kaminda el a bira rector di Universidat di Aruba, den kual funshon e ta te awe. For di aña 2002 Glenn Thodé ta embolbí den vários organisashon sosial. Entre otro el a yega di ta presidente di Hunta di Supervishon di Fundashon di Fondo di Penshon General di Aruba i presidente di e Komishon di Guia di Evaluashon di e Leinan di Konsenso di Reino di Hustisia i di Komishon di Konseho SGB pa asesorá Sekretario di Estado i Miniser di Enseñansa, Kultura i Siensia. E tabata miembro di Komishon di Evaluashon di Struktura Estatal di Hulanda Karibense (Komishon Spies). For di 2014 e ta dirigí e Komishon di Supervishon di Protekshon di Dato Personal di BES den e funshon di presidente. Ademas for di 2015 e ta miembro di redakshon di tantu Antilliaanse Juristen Blad komo di e serie di als SNAAR di Boom Juridische Uitgevers. For di 2017 e ta presidente di Konseho Elektoral di Aruba i entrante e aña aki e ta presidente di Stichting Nature Trust i miembro di direktiva di Stichting Scholengemeenschap Bonaire. Thodé tin diferente publikashon hurídiko riba su nòmber.
Hans Hoogervorst
miembro riba proposishon di Hulanda
Señor Hans Hoogervorst (1956) ta miembro di e Kolegionan di supervishon finansiero for di 17 di desèmber 2021 riba proposishon di Hulanda. Despues di un komienso den e sektor finansiero internashonal na Washington, Señor Hoogervorst a regresá Hulanda, kaminda el a bai traha komo konsehero di maneho. Seguidamente pa hopi aña e tabata aktivo den polítika na Hulanda i e tabatin diferente funshon den gobernashon.
Despues di un periodo di kuater aña komo parlamentario, kuminsando na 1998, Señor Hoogervorst tabata kuater aña largu Sekretario di Estado na e ministerio di Asuntunan Sosial. Su siguiente puesto tabata di minister: promé pa un periodo kòrtiku di 2002 pa 2003 komo Minister di Finansa, siguí pa un periodo den kua el a okupá e funshon di Minister di Salubridat Públiko, den kua funshon el a reemplasá e fondo di malesa (ziekenfonds) pa e sistema di kuido aktual.
Despues di esaki Señor Hans Hoogervorst a bandoná polítika, i den 2007 el a hasi e kambio bai Outoridat di Merkadonan Finansiero di Hulanda (AFM), kaminda el a keda nombrá presidente di direktiva. Na 2011 el a bira presidente di Konseho di Norma Internashonal di Accounting na Londen i miembro di Konseho di Stabilidat Finansiero.


text:
WILLEMSTAD.- Relashoná ku e rumornan ku a surgi durante di wikènt ku ta tras di lomba ku lo tabatin iregularidat ku premiashon di elekshon pa embahadornan di Karnaval di Kòrsou, ayera tardi Angelo Virginie, presidente di hurado a duna su vershon kon ta evaluá i e kontròl ku tin riba yenamentu di puntuashon.
Angelo pa algun aña kaba ta fungi komo presidente di hurado pa e elekshonnan pa embahadornan di Karnaval di Kòrsou.
‘Un kuerpo di Hurado ta eksigí sierto étika di konfiansa. Fundashon JAG ta skohe su miembronan di hurado i riba e djárason òf djaweps promé ku elekshonnan nos ta reuní i ta repasá e reglanan pa tur hende sa kiko mester husga. Esaki tantu pa elekshon hubenil, tiner i grandi. Tambe ta repasá e sistema di puntuashon. Pa e aña aki mester a konsentrá riba e partisipantenan ku por komuniká. Pa elekshon di Reina, Prens i Pancho adulto e hurado mester a konsentrá riba e kombersashon’, asina Angelo a splika. Tin 3 grupo di hurado, inkluyendo un ku ta husga e trahe apart. Angelo a enfatisá ku e ta revisá tur puntuashon. ‘Mi ta revisá blachi pa blachi. Mi ta dòbel chèk e puntuashon ku esun ku ta yena e puntuashon’.
Finalmente por konkluí ku e informashon ku tabata sirkulá ta un eróneo mirando e splikashon amplio ku Angelo Virginie a duna riba e manera ku ta kontrolá puntuashon di e partisipantenan.
WILLEMSTAD.- Relashoná ku e rumornan ku a surgi durante di wikènt ku ta tras di lomba ku lo tabatin iregularidat ku premiashon di elekshon pa embahadornan di Karnaval di Kòrsou, ayera tardi Angelo Virginie, presidente di hurado a duna su vershon kon ta evaluá i e kontròl ku tin riba yenamentu di puntuashon.


text: Dialuna mainta a drenta informe di un alarma di candela na e casino di Marriott, mesora a dirigi tanto polis como bomberonan na e sitio. Na yegada di e patruya nan tabata haya e holor di huma pero no por a haya e candela, pero pa tur seguridad a saca tur hende pafo. Na e yegada di e bomberonan a drenta paden y a nota di biaha cu no tin candela,y a cuminza investiga y a descubri cu e candela mes no a cuminsa den e dak di e casino, pero ta cu un airco grandi a pega candela. Y airco aki ta esun cu ta manda aire pa un parti di lobby y casino. E holo a cana via di e tubonan y asina e holo a yega te den e casino, spantando tur hende.